PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/048	Bratislava 10. decembra  2012	

Protimonopolný úrad Slovenskej republiky, odbor koncentrácií v správnom konaní 
č. 0039/OK/2011 začatom dňa 30.12.2011 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi MUDr. Radoslav Bardún, bytom [............................................................], Dr. Med. Hans Jakob Limbach, bytom [............................................................................] a MUDr. Juraj Hanzen, bytom [.............................................................], prostredníctvom splnomocneného právneho zástupcu Mgr. Jána Gajana, advokáta a konateľa spoločnosti HMG & PARTNERS, s.r.o., so sídlom Štefanovičova 12, 811 04 Bratislava

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z.  tak, že s ú h l a s í s koncentráciou vzniknutou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z., ktorá spočíva v získaní nepriamej spoločnej kontroly podnikateľov MUDr. Radoslav Bardún, bytom [...................................................................................................................................................................................................], Dr. Med. Hans Jakob Limbach, bytom [...................................................................................................] (títo prostredníctvom podnikateľa Medirex, a.s., so sídlom Holubyho 35, 902 01 Pezinok, IČO: 35 766 450) a priamej spoločnej kontroly podnikateľa MUDr. Juraj Hanzen, bytom [........................................................................................] nad podnikom podnikateľa HPL spol. s r.o. so sídlom Istrijská 20, 841 07 Bratislava, IČO: 35 692 448, a to na základe Zmluvy o prevode obchodného podielu uzatvorenej dňa 22.12.2011 medzi JUDr. Marošom Tóthom, bytom  [.............................................................................] a JUDr. Slavomírom Moškom, bytom [..........................................................................] ako predávajúcimi a spoločnosťou Medirex, a.s., so sídlom Holubyho 35, 902 01 Pezinok, IČO: 35 766 450, ako kupujúcim a na základe Dohody o spolupráci uzavretej podľa § 269 ods. 2 Obchodného zákonníka dňa 23.03.2012 medzi MUDr. Jurajom Hanzenom, bytom [............................................................................] a spoločnosťou Medirex, a.s., so sídlom Holubyho 35, 902 01 Pezinok, IČO: 35 766 450.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bola dňa 30.12.2011 podaním zaevidovaným pod č. 5215/2011 podnikateľov MUDr. Radoslav Bardún, bytom [......................................................], Dr. Med. Hans Jakob Limbach, bytom [....................................................................] a MUDr. Juraj Hanzen, bytom [...........................................................................] prostredníctvom ich spoločného splnomocneného právneho zástupcu Mgr. Jána Gajana, advokáta a konateľa spoločnosti HMG & PARTNERS, s.r.o. so sídlom Štefanovičova 12, 811 04 Bratislava, (ďalej len „splnomocnený právny zástupca“) oznámená koncentrácia podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z. (ďalej len „zákon“), spočívajúca v získaní spoločnej kontroly podnikateľov MUDr. Radoslav Bardún, bytom [.............................................................................................] (ďalej len „RB“), Dr. Med. Hans Jakob Limbach, bytom [......................................................................................] (ďalej len „HJL“) (títo prostredníctvom podnikateľa Medirex, a.s., so sídlom Holubyho 35, 902 01 Pezinok, IČO: 35 766 450) a MUDr. Juraj Hanzen, bytom [...................................................................................] (ďalej len „JH“) nad podnikom podnikateľa HPL spol. s r.o. so sídlom Istrijská 20, 841 07 Bratislava, IČO: 35 692  448 (ďalej len „HPL“),  a to na základe Zmluvy o prevode obchodného podielu uzatvorenej dňa 22.12.2011 medzi JUDr. Marošom Tóthom, bytom  [...................................................................] a JUDr. Slavomírom Moškom, bytom [...............................................................................] ako predávajúcimi a spoločnosťou Medirex, a.s., so sídlom Holubyho 35, 902 01 Pezinok, IČO: 35 766 450, ako kupujúcim (ďalej len „Zmluva o prevode obchodného podielu“) a na základe Dohody o spolupráci uzavretej podľa § 269 ods. 2 Obchodného zákonníka dňa 23.03.2012 medzi MUDr. Jurajom Hanzenom, bytom [..........................................................................] (ďalej len „Dohoda o spolupráci“) a spoločnosťou Medirex, a.s., so sídlom Holubyho 35, 902 01 Pezinok, IČO: 35 766 450 (ďalej len „Oznámenie koncentrácie“).

2.	Na základe uvedeného sa dňa 30.12.2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0039/OK/2011, o čom úrad informoval oznamovateľov koncentrácie listom č. 42/PMÚ SR/2012 zo dňa 11.01.2012. 

3.	S účinnosťou od 01. 01. 2012 došlo k novele zákona zákonom č. 387/2011 Z.z. (ďalej len „novela zákona“), pričom vzhľadom na znenie prechodných ustanovení novely zákona predmetná koncentrácia podlieha kontrole úradu podľa § 10 ods. 1 zákona a v súlade s § 44c ods. 2 novely zákona sa na posúdenie predmetnej koncentrácie, ako aj na konanie o nej, vzťahujú ustanovenia zákona.

4.	Vzhľadom na to, že Oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie s účinnosťou do 01.01.2012 (ďalej len „Vyhláška“),  úrad vyzval oznamovateľov na jeho doplnenie na ústnom prejednaní so splnomocneným právnym zástupcom dňa 08.02.2012.

5.	Účastníci konania doplnili chýbajúce informácie a podklady podľa § 10 ods. 12 zákona a Vyhlášky listami č.1779/2011 dňa 24.05.2012, 1894/2012 zo dňa 01.06.2012, 1938/2012 zo dňa 07.06.2012 a podaním zaevidovaným úradom pod číslom 2404/2012 dňa 18.07.2012, doručením ktorého sa Oznámenie koncentrácie stalo podľa § 10 ods. 12 zákona v spojení s Vyhláškou úplným a dňa 19.07.2012 začala podľa § 11 zákona plynúť lehota 60 pracovných dní na vydanie rozhodnutia vo veci predmetnej koncentrácie. V priebehu správneho konania bola predmetná lehota na vydanie rozhodnutia na základe žiadosti úradu v súlade s § 11 zákona predsedom úradu predĺžená do 23.11.2012 a opätovne predĺžená do 10.01.2012, nakoľko si predmetná koncentrácia vyžadovala hĺbkové posúdenie horizontálnych aspektov a taktiež získanie, spracovanie a analýzu informácií a podkladov týkajúcich sa prípadu, o čom úrad informoval účastníka správneho konania listami č. 3203/2012 zo dňa 10.10.2012 a č. 3606/2012 zo dňa 22.11.2012.  

6.	Z podkladov a informácií, ktoré boli úradu predložené v predmetnom správnom konaní účastníkmi správneho konania, v správnom konaní č.0032/OK/2011 ako aj z informácií získaných úradom vyplynuli nasledujúce skutočnosti:

I.	Podnikatelia

7.	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

a. RB

8.	RB je fyzická osoba, ktorá vlastní majetkové podiely v nasledovných spoločnostiach: Medirex, a.s. (ďalej len „Medirex“), LABMED, a.s., Medirex Servis, s.r.o., Medicyt, s.r.o., CytoLab, s.r.o., Nemocničná, a.s., Senior – geriatrické centrum n.o. (patriacich do podnikateľskej skupiny MEDIREX GROUP), IT med s.r.o., ABAC spol. s r.o., ABAC plus, s.r.o., SENIOR – geriatrické centrum, s.r.o., Björnson group s.r.o.. 

9.	Spoločnosti, nad ktorými RB vykonáva priamu alebo nepriamu kontrolu pôsobia najmä v oblasti poskytovania zdravotnej starostlivosti v neštátnom zariadení, a to laboratórnych vyšetrení v odboroch klinická biochémia, hematológia a transfuziológia, klinická imunológia a alergiológia, lekárska genetika, patologická anatómia; v oblasti prevádzkovania zdravotníckeho zariadenia.

10.	Ako vyplýva z oznámenia koncentrácie, podnikateľské aktivity RB sa obmedzujú na územie Slovenskej republiky.   

11.	Zároveň RB vykonáva s HJL spoločnú kontrolu nad spoločnosťou Medirex, ktorá je materskou spoločnosťou ďalších spoločností, ktoré pôsobia v oblasti poskytovania diagnostických služieb v odboroch klinická biochémia, hematológia a transfuziológia a klinická imunológia a alergológia a lekárska genetika, pričom zoznam spoločností, ktorých majiteľom je spoločnosť Medirex je súčasťou spisového materiálu (ďalej len „laboratóriá MEDIREX GROUP“). 

12.	Z vyššie uvedených skutočností vyplýva, že RB je fyzickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

b. HJL  

13.	HJL je fyzická osoba, ktorá vlastní majetkové podiely vo viacerých spoločnostiach, ktoré pôsobia v oblasti poskytovania diagnostických laboratórnych služieb takmer výlučne na území Spolkovej republiky Nemecko a Poľska, pričom zoznam týchto spoločností je súčasťou spisového materiálu.  

14.	Na tuzemskom trhu pôsobí HJL prostredníctvom spoločnosti Medirex, nad ktorým vykonáva spoločnú kontrolu s RB. 

15.	Vychádzajúc z uvedeného úrad dospel k záveru, že HJL je fyzická osoba, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona, a tento sa na ňu podľa § 2 ods. 1 písm. a) zákona vzťahuje.

c. JH
 
16.	JH je fyzická osoba, ktorá vykonáva priamu alebo nepriamu kontrolu nad nasledovnými subjektmi: HPL spol. s r.o., HPL SERVIS, spol. s r.o., HPL DIAGNOSTICS spol. s r.o., Lekáreň pri radnici spol. s r.o..

17.	Spoločnosti, nad ktorými JH vykonáva priamu alebo nepriamu kontrolu pôsobia najmä v oblasti poskytovania zdravotnej starostlivosti v zdravotnom zariadení, a to laboratórnych vyšetrení v odboroch mikrobiológia, klinická biochémia, hematológia a transfuziológia, klinická imunológia a alergiológia; ďalej v oblasti poskytovania lekárenskej starostlivosti; v oblasti poskytovania podporných služieb súvisiacich s vyššie uvedenými činnosťami v rámci ekonomickej skupiny JH. Ako vyplýva z oznámenia koncentrácie, podnikateľské aktivity spoločností ovládaných JH sa obmedzujú na územie Slovenskej republiky. 

18.	JH vykonáva spoločnú kontrolu s JUDr. Marošom Tóthom, bytom [..................................................................................] (ďalej len „MT“) a JUDr. Slavomírom Moškom, bytom [........................................................................] (ďalej len „SM“) nad podnikateľom HPL. 

19.	Z vyššie uvedených skutočností vyplýva, že JH je fyzickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

d. HPL

20.	Spoločnosť HPL je obchodná spoločnosť s ručením obmedzeným zapísanou v obchodnom registri Okresného súdu Bratislava I, odd. Sro, vložka č. 11184/B. 

21.	Spoločnosť HPL pôsobí v oblasti poskytovania zdravotnej starostlivosti v neštátnom zdravotníckom zariadení, a to laboratórnych vyšetrení predovšetkým v odbore mikrobiológia a ďalej v odboroch klinická biochémia, hematológia a transfuziológia, klinická imunológia a alergiológia pre štátne a neštátne zdravotnícke zariadenia ako aj pre iných klientov na území Slovenskej republiky. 

22.	Spoločnosť HPL priamo kontroluje nasledujúce podnikateľské subjekty: i) HPL SERVIS spol. s r.o.; ii) HPL Diagnostics spol. s r.o.; iii) Lekáreň pri radnici spol. s r.o..  

HPL SERVIS spol. s r.o.
Spoločnosť  HPL Servis spol. s r.o. funguje ako servisná organizácia poskytujúca komplexné administratívne, právne a technicko-podporné služby podnikateľom, ktorí sú ovládaní účastníkom JH ako aj ostatným spoločnostiam. 
Spoločnosť HPL Servis spol. s r.o. je zároveň výrobcom mikrobiologických kultivačných médií na použitie pri vyšetrení mikrobiologických vzoriek. 

HPL DIAGNOSTICS  spol. s r.o. 
Spoločnosť HPL DIAGNOSTICS nevykonáva žiadnu z činností v oblasti laboratórnych vyšetrení.

Lekáreň pri radnici spol. s r.o.
Spoločnosť Lekáreň pri radnici spol. s r.o. je poskytovateľom lekárenskej starostlivosti vo verejnej lekárni so zabezpečením individuálne pripravovaných liekov. Nevykonáva žiadnu z činností v oblasti laboratórnych vyšetrení. 

23.	Z vyššie uvedených skutočností vyplýva, že spoločnosť HPL je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

II.	Forma koncentrácie

24.	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných   podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

25.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)  vlastníckych alebo iných práv k podniku alebo k jeho časti, 
b)  práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

26.	Ako už bolo uvedené vyššie, dňa 22. 12. 2011 bola uzatvorená Zmluva o prevode obchodného podielu spoločnosti SPV72, s.r.o., so sídlom Štefanovičova 12, 811 04 Bratislava, IČO: 45 615 101 (ďalej len „SPV72, s.r.o.“), medzi MT a SM ako predávajúcimi, a spoločnosťou Medirex ako kupujúcim, na základe ktorej spoločnosť Medirex nadobudne [...] % - tný obchodný podiel v spoločnosti SPV72, s.r.o.. – [...] obchodné tajomstvo podnikateľa Medirex, výška nadobúdaného obchodného podielu 

27.	Podľa Oznámenia koncentrácie predstavuje spoločnosť SPV72, s.r.o., tzv. „prázdnu spoločnosť“ bez aktívnej účasti na trhu, ktorá nepriamo, prostredníctvom tzv. „prázdnej spoločnosti“ SPV71, s.r.o., so sídlom Štefanovičova 12, 811 04 Bratislava, IČO: 45 614 385, vykonáva spoločnú kontrolu spolu s JH nad podnikom podnikateľa HPL. 

28.	Vzhľadom na uvedené a v súvislosti so skutočnosťou predloženia účastníkmi koncentrácie Dohody o spolupráci, ktorá ustanovuje spoločný postup pri výkone práv medzi RB, HJL a JH, úrad vyhodnotil a posúdil transakciu ako prípad zmeny kvality kontroly nad spoločnosťou HPL.    

29.	Vychádzajúc z Oznámenia koncentrácie spolu s jeho doplnením, úrad po preskúmaní predloženej podkladovej dokumentácie zistil, že po nadobudnutí [....]-%tného obchodného podielu v spoločnosti SPV72, s.r.o., budú môcť podnikatelia RB, HJL a JH vykonávať spoločnú kontrolu nad podnikom podnikateľa HPL. – [...] obchodné tajomstvo podnikateľa Medirex, výška nadobúdaného obchodného podielu

30.	V predmetnom prípade sa teda jedná o koncentráciu podľa § 9 ods. 1 písm. b) zákona spočívajúcu v získaní nepriamej spoločnej kontroly podnikateľmi RB a HJL prostredníctvom podnikateľa Medirex a priamej spoločnej kontroly podnikateľom JH  nad podnikom podnikateľa HPL na základe Zmluvy o prevode obchodného podielu a na základe Dohody o spolupráci.

III.	Účastníci koncentrácie a účastníci konania 

31.	Podľa § 25 ods. 3 písm. d) zákona účastníkom konania v prípade koncentrácie ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov. Úrad teda zistil, že účastníkmi správneho konania sú podnikatelia RB, HJL a JH.

32.	Zároveň úrad zistil, že účastníkmi koncentrácie sú podnikatelia RB, HJL a JH, ako podnikatelia, ktorí získavajú spoločnú kontrolu a na strane nadobúdaného subjektu,  vzhľadom na existenciu Dohody o spolupráci, podnikateľ HPL, nad ktorým sa kontrola získava.

IV.	Koncentrácia podliehajúca kontrole úradu

33.	Vychádzajúc z podkladov predložených v oznámení koncentrácie úrad zistil, že predmetná koncentrácia podlieha kontrole úradu podľa § 10 ods. 1 písm. b) zákona. Vzhľadom na to, že účastníci konania označili výšku celkových obratov účastníkov koncentrácie za predmet ich obchodného tajomstva, úrad tieto údaje, ktoré sú súčasťou spisového materiálu vedeného v predmetnom správnom konaní, v rozhodnutí neuvádza. 

34.	Zároveň vzhľadom na výšku obratov účastníkov predmetnej koncentrácie nebol dôvod na uplatnenie § 44c ods. 3 novely zákona.

V.	Posúdenie vplyvu koncentrácie podnikateľov RB, HJL a JH na hospodársku súťaž

35.	V prípade realizácie predmetnej koncentrácie budú laboratóriá MEDIREX GROUP a HPL poskytovať laboratórne vyšetrenia spoločných vyšetrovacích a liečebných zložiek (ďalej len „SVaLZ“) v odbornostiach biochémia, hematológia, mikrobiológia, imunológia a alergológia, genetika a patológia prostredníctvom 50 laboratórií, resp. zberných miest. 
Špecifikáciu spôsobu poskytovania laboratórnych služieb SVaLZ a územnej pôsobnosti laboratórií MEDIREX GROUP a laboratórií HPL v rámci poskytovania laboratórnych služieb SVaLZ jednotlivých odborností úrad uvádza v časti V. odseku 3. tohto rozhodnutia.

1.	Všeobecná charakteristika poskytovania laboratórnych služieb SVaLZ

36.	Na poskytovanie služieb ústavnej zdravotnej starostlivosti (ďalej len „ÚZS“) a ambulantnej zdravotnej starostlivosti (ďalej len „AZS“) – napríklad na určenie zdravotných problémov pacienta, ich príčiny a/alebo na určenie účinnej látky na vyliečenie resp. zlepšenie zdravotného stavu pacienta, na určenie postupu liečenia pacienta alebo priebehu ochorenia a prognózy pacienta sú nevyhnutné laboratórne služby SVaLZ, ktoré spočívajú v zbere biologických vzoriek, analýze biologických vzoriek a doručení výsledkov vyšetrených biologických vzoriek poskytovateľom AZS a ÚZS, pričom biologickou vzorkou môže byť napríklad krv, moč, likvor, stolica, spútum, sliny, punktáty (výpotky), kostná dreň, žalúdočná aduodenálna šťava, plodová voda, tkanivá pacienta.

37.	V oznámení predmetnej koncentrácie sa uvádza, že podstatnú časť [....] % úhrad za poskytnuté služby SVaLZ ich poskytovateľmi predstavujú úhrady zdravotných poisťovní poskytujúcich povinné verejné zdravotné poistenie, čo vyplýva aj z informácií poskytnutých úradu v správnom konaní číslo 0032/OK/2011 poskytovateľmi laboratórnych služieb SVaLZ. Vzhľadom na uvedené sa úrad zameral na podmienky poskytovania služieb SVaLZ uhrádzaných zdravotnými poisťovňami z prostriedkov povinného verejného zdravotného poistenia. – [...] obchodné tajomstvo účastníkov koncentrácie, podiel úhrad od zdravotných poisťovní na celkovom objeme úhrad za poskytnuté služby SVaLZ 

38.	Objednávateľmi služieb SVaLZ sú najmä poskytovatelia AZS a poskytovatelia ÚZS. Poskytovatelia AZS a ÚZS objednávajú služby SVaLZ pre svojich pacientov na základe zmluvy medzi poskytovateľom AZS alebo ÚZS na jednej strane a poskytovateľom SVaLZ na strane druhej, pričom poskytnuté služby SVaLZ objednané poskytovateľmi AZS a ÚZS zdravotné poisťovne uhrádzajú zo zdrojov verejného zdravotného poistenia, a to na základe zmlúv uzavretých medzi zdravotnými poisťovňami a poskytovateľmi SVaLZ, v rámci ktorých sa dojednávajú aj cenové podmienky nákupu služieb SVaLZ zdravotnými poisťovňami.

39.	Ohľadne preferencií poskytovateľov AZS a/alebo ÚZS ako odberateľov laboratórnych služieb SVaLZ sa v oznámení koncentrácie uvádza: „Zákazníci – ošetrujúci lekári vyžadujú od podnikateľov poskytujúcich diagnostické vyšetrenia predovšetkým širokú paletu vyšetrení v rámci daného odboru a kvalitu týchto vykonaných vyšetrení. Ďalším faktorom, ktorý ovplyvňuje ich preferencie je tiež rýchlosť a presnosť poskytnutia výsledkov na základe uskutočnených vyšetrení.“
  
40.	Združenie lekárov Zdravita, o.z., Vazovova 9/B, 811 07 Bratislava (ďalej len „Zdravita“) uviedlo nasledujúce kritériá výberu poskytovateľa laboratórnych služieb SVaLZ zoradené od najdôležitejšieho kritéria: 1. zabezpečenie zvozu materiálu z ambulancie do laboratória, 2. zabezpečenie podmienok pri prevoze materiálu (teplota, ochrana vzoriek, rýchlosť prevozu), 3. certifikácia kvality laboratória (externá aj interná kontrola kvality), 4. dostatočná komunikácia s odosielajúcim lekárom, možnosť konzultácie, 5. rýchlosť dodania výsledku vrátane možnosti elektronickej komunikácie, 6. komplexnosť poskytovaných laboratórnych služieb, 7. bezplatné dodávanie odberových súprav. 
Z vyjadrenia Zdravita vyplýva, že zdravotné poisťovne neusmerňujú lekárov pri výbere poskytovateľa laboratórnych služieb SVaLZ; zdravotné poisťovne iba pre niektoré odbornosti vymedzujú okruh vyšetrení, ktoré poskytovateľ môže indikovať.

41.	V oznámení koncentrácie sa taktiež uvádza nasledujúca špecifikácia požiadaviek lekárov ako odberateľov laboratórnych služieb SVaLZ: „Lekári v nemocniciach – potreba veľkého počtu akútnych vyšetrení, široká paleta vyšetrení vrátane veľmi špeciálnych, výsledky nutné v krátkom čase, veľké počty žiadaných vyšetrení; lekári špecialisti v ambulantnej zložke – užšia paleta rôznych špeciálnych vyšetrení, výsledky sú poskytované v závislosti od typu vyšetrenia od niekoľko hodín do niekoľko dní; praktickí lekári – veľký počet pacientov, úzka paleta vyšetrení.“ „... najväčšia koncentrovanosť zákazníkov je daná v nemocniciach, poliklinikách a iných zdravotníckych zariadeniach a centrách...“.   

42.	V zmluvách medzi poskytovateľmi ÚZS alebo poskytovateľmi AZS na jednej strane a poskytovateľmi služieb SVaLZ na strane druhej sa určujú v prípade poskytovania laboratórnych služieb SVaLZ technické podmienky zberu biologických vzoriek a technické podmienky dodania výsledkov príslušného laboratórneho vyšetrenia; cena za poskytnuté služby SVaLZ nie je súčasťou dojednávania podmienok poskytovania služieb SVaLZ medzi poskytovateľmi ÚZS alebo AZS na jednej strane a poskytovateľmi SVaLZ na strane druhej. 

43.	Na základe vyššie uvedeného úrad zistil, že cena za poskytnutú službu SVaLZ nie je kritériom, na základe ktorého sa poskytovateľ ÚZS alebo poskytovateľ AZS rozhoduje pri výbere poskytovateľa SVaLZ.

44.	Celkový objem úhrad zdravotnými poisťovňami Všeobecná zdravotná poisťovňa, a.s., Bratislava (ďalej len „VšZP“), DÔVERA zdravotná poisťovňa, a.s., Bratislava (ďalej len „Dôvera“) a Union zdravotná poisťovňa, a.s., Bratislava (ďalej len „Union“) za jednotlivé odbornosti laboratórnych služieb SVaLZ, ktoré poskytujú laboratóriá MEDIREX GROUP a laboratóriá HPL, v roku 2011 v EUR uvádza nasledujúca tabuľka:

	VšZP	Dôvera	Union	SPOLU	
	Objem
(€)	Podiel
(%)	Objem
(€)	Podiel
(%)	Objem
(€)	Podiel
(%)	Objem
(€)	Podiel
(%)	
biochémia	63643067,49	69,4	22114080,87	24,1	5920848,54	6,5	91677996,90	100,0	
hematológia	11646858,42	68,9	4121943,79	24,5	1112296,92	6,6	16881099,13	100,0	
mikrobiológia	24217972,73	64,4	10424400,96	27,7	2962466,45	7,9	37604840,14	100,0	
Patológia	15174893,00	68,8	5385384,65	24,4	1502814,13	6,8	22063091,78	100,0	
Genetika	6841828,11	71,0	2166714,96	22,5	623010,20	6,5	9631553,27	100,0	
imun. a alerg.	11215382,00	73,1	3127085,81	20,4	999786,00	6,5	15342253,81	100,0	
Zdroj: informácie poskytnuté úradu zdravotnými poisťovňami v správnom konaní číslo 0032/OK/2012 a v predmetnom správnom konaní 

45.	V rámci nákupu služieb SVaLZ pre svojich pacientov zdravotná poisťovňa rozhoduje okrem iného o nasledujúcich skutočnostiach:
-	s ktorým poskytovateľom služieb SVaLZ uzatvorí zmluvu,
-	aká bude cena za poskytnutú zdravotnú starostlivosť,
-	aký bude „maximálny objem“ nakúpených služieb SVaLZ, ktorý uhradí.

46.	V oblasti poskytovania laboratórnych služieb SVaLZ existuje regulácia zo strany štátu vyplývajúca zo zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon č. 578/2004 o poskytovateľoch zdravotnej starostlivosti“), na základe ktorého prevádzkovanie zariadenia SVaLZ je možné iba na základe povolenia na prevádzkovanie takéhoto zariadenia vydaného príslušným samosprávnym krajom (v prípade tkanivového zariadenia, biobanky a referenčného laboratória je nevyhnutné povolenie Ministerstva zdravotníctva SR), a to po splnení zákonom stanovených podmienok. Zariadenie SVaLZ musí spĺňať materiálne (prístrojové, technologické, hygienické, materiálové a ďalšie) a personálne (kvalita personálu – vysokoškolsky vzdelaný garant, laboranti a pod.) podmienky vybavenia takéhoto zariadenia, ktoré špecifikuje Výnos MZ SR č. 09812/2008-OL z 10. septembra 2008 o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení v platnom znení.
 
47.	V predmetnej oblasti však neexistuje regulácia zo strany štátu z hľadiska počtu subjektov poskytujúcich služby SVaLZ alebo objemu služieb SVaLZ nakúpených zdravotnou poisťovňou - verejná minimálna sieť poskytovateľov laboratórnych služieb SVaLZ nie je legislatívou SR určená. 

48.	Rozsah a objem uzavretých zmlúv zdravotnými poisťovňami, ktoré nakupujú predmetnú zdravotnú starostlivosť pre svojich poistencov, s poskytovateľmi služieb SVaLZ závisí od potrieb poistencov danej zdravotnej poisťovne a od objemu jej zdrojov z povinného verejného zdravotného poistenia. 

49.	Podstatnú časť výkonov poskytovateľov služieb SVaLZ špecifikuje nariadenie vlády SR č. 776/2004 Z. z., ktorým sa vydáva Katalóg zdravotných výkonov v znení neskorších predpisov (ďalej len „Katalóg“). Príloha nariadenia vlády SR č. 226/2005 Z.z. o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci - "Zoznam zdravotných výkonov a ich bodové hodnoty" ustanovuje bodové hodnoty zdravotných výkonov v rámci služieb SVaLZ, ktoré sú špecifikované v Katalógu.

50.	Bodové hodnoty zdravotných výkonov predstavujú náročnosť daného zdravotného výkonu, avšak cenu za jeden bod daného výkonu zdravotné poisťovne poskytujúce povinné verejné zdravotné poistenie stanovujú individuálne (na základe svojich individuálne vypracovaných kritérií), taktiež legislatívou SR nie je ustanovená maximálna a ani minimálna cena bodu služieb SVaLZ, na základe čoho je možné konštatovať, že cenová regulácia zo strany štátu v oblasti poskytovania služieb SVaLZ neexistuje.

51.	Zmluvy s poskytovateľmi služieb SVaLZ zdravotné poisťovne uzatvárajú zvyčajne na obdobie jedného roka, pričom pokiaľ je poskytovateľ služieb SVaLZ zároveň poskytovateľom ÚZS a/alebo AZS, nákup služieb SVaLZ a podmienky tohto nákupu sú súčasťou zmluvy o nákupe služieb ÚZS a/alebo AZS.  

52.	Objem nakupovaných služieb SVaLZ v zmluvách medzi zdravotnou poisťovňou a poskytovateľmi služieb SVaLZ nie je stanovený, avšak vzhľadom na obmedzené zdroje zdravotné poisťovne v zmluvách určujú finančné limity – maximálny rozsah úhrady za poskytnuté služby SVaLZ za dané časové obdobie. Pri stanovovaní tohto limitu zdravotné poisťovne berú do úvahy historické údaje o poskytovaní zdravotnej starostlivosti daným poskytovateľom služieb SVaLZ, pokles alebo nárast počtu poistencov a pod. 

53.	Z prieskumu úradu vyplýva, že na území SR pôsobia viacerí poskytovatelia laboratórnych služieb SVaLZ, ktorých je možné vo všeobecnosti špecifikovať nasledovne: 

1.	Poskytovatelia laboratórnych služieb SVaLZ, ktorí vlastnia sieť laboratórií na väčšom území SR, ako napríklad spoločnosti patriace do ekonomickej Skupiny Penta (majú laboratóriá v 24 mestách), laboratóriá patriace do skupiny MEDIREX GROUP (do predmetnej skupiny patrí 35 laboratórií, resp. zberných miest), podnikateľ HPL (má 15 laboratórií), s odstupom podnikateľ KLINICKÁ BIOCHÉMIA (má laboratóriá v 8 mestách SR), podnikateľ synlab (má laboratóriá v 5 mestách SR), pričom predmetní podnikatelia majú laboratóriá zväčša umiestnené najmä v priestoroch zdravotníckych zariadení (nemocnice, polikliniky, zdravotné strediská).
Laboratórne služby SVaLZ predmetní podnikatelia poskytujú vo viacerých odbornostiach: spoločnosti patriace do ekonomickej Skupiny Penta – v odbornostiach biochémia, hematológia, mikrobiológia, patológia, genetika, alergológia a imunológia; MEDIREX GROUP – v odbornostiach biochémia, hematológia, patológia, genetika, alergológia a imunológia; podnikateľ HPL – v odbornostiach biochémia, hematológia, mikrobiológia, alergológia a imunológia; podnikateľ KLINICKÁ BIOCHÉMIA – v odbornostiach biochémia, hematológia, genetika, alergológia a imunológia; podnikateľ synlab – v odbornostiach biochémia, hematológia, mikrobiológia, imunológia a alergológia, toxikológia.
Títo podnikatelia poskytujú zber biologického materiálu, ktorý zbierajú od poskytovateľov ÚZS a/alebo AZS pôsobiacich v priestoroch zdravotníckeho zariadenia, kde zväčša majú umiestnené laboratóriá, ako aj od ďalších poskytovateľov zdravotnej starostlivosti. Zozbierané vzorky biologického materiálu predmetní podnikatelia z väčšieho (napríklad spoločnosti patriace do Skupiny Penta, laboratóriá skupiny MEDIREX GROUP, podnikateľ [..............................................................................................................]) alebo menšieho územia centralizujú do svojho centrálneho laboratória/centrálnych laboratórií, kde vykonávajú laboratórne vyšetrenia. - [...] obchodné tajomstvo predmetného podnikateľa
Poskytovateľmi laboratórnych služieb SVaLZ, ktorí majú viaceré laboratóriá na väčšom území SR sú aj podnikatelia: HEMO MEDIKA, ktorý však poskytuje laboratórne služby iba v odbornostiach hematológia a genetika a Gendiagnostika, ktorý poskytuje laboratórne služby v odbornosti genetika.  
Podnikateľom, ktorý prostredníctvom zvozov biologického materiálu pôsobí na celom území SR, je napríklad podnikateľ Cytopathos, ktorý poskytuje laboratórne služby SVaLZ iba v odbornosti patológia.
 
2.	Poskytovatelia laboratórnych služieb SVaLZ, ktorí zväčša pôsobia regionálne (napríklad podnikatelia: Medikocentrum, MEDY, RIA Laboratórium, ktorí pôsobia na území Košického samosprávneho kraja a Prešovského samosprávneho kraja); alebo lokálne (napríklad podnikatelia: AnalytX – zvoz biologického materiálu poskytuje v meste Trnava a jeho okolí, Cumulus – zvoz biologického materiálu poskytuje v meste Košice a jeho okolí; Malá Praha - pôsobí najmä v meste Košice a jeho okolí; Laboratóriá Piešťany – pôsobí najmä v mestách Piešťany a Nové Mesto nad Váhom a ich okolí), majú 1 alebo niekoľko laboratórií, ktoré sú zväčša umiestnené v priestoroch zdravotníckych zariadení (nemocnice, polikliniky, zdravotné strediská), pričom niektorí z týchto poskytovateľov laboratórnych služieb sa špecializujú na poskytovanie 1 – 2 odborností laboratórnych služieb SVaLZ (napríklad podnikatelia: RIA Laboratórium – biochémia, Medikocentrum – biochémia, BIO-HEM – biochémia a hematológia, Martinské bioptické centrum – patológia a genetika), iní poskytujú laboratórne služby SVaLZ v rámci viacerých odborností (napríklad podnikatelia: AnalytX – biochémia, hematológia, mikrobiológia, imunológia a lergológia, Cumulus – biochémia, hematológia, imunológia a alergológia; Laboratóriá Piešťany – biochémia, hematológia, mikrobiológia, imunológia a alergológia).  

3.	Laboratóriá zdravotníckych zariadení, najmä nemocníc, ako poskytovateľov ÚZS (prípadne AZS), ktoré vo väčšine prípadov prioritne zabezpečujú vlastnú potrebu laboratórnych vyšetrení na zabezpečenie nimi poskytovanej ÚZS (prípadne aj AZS pokiaľ sa jedná o nemocnicu s poliklinikou), a to najmä v odbornostiach biochémia a hematológia, ale aj potreby iných poskytovateľov zdravotnej starostlivosti, pričom zväčša poskytujú zvozy biologického materiálu z blízkeho okolia danej nemocnice, prípadne z územia okresu, v ktorom sa daná nemocnica nachádza, alebo zvoz biologického materiálu neposkytujú. 

Špecifické sú špecializované zdravotnícke zariadenia alebo zdravotnícke zariadenia, ktoré poskytujú vysokošpecializované laboratórne vyšetrenia danej odbornosti, ktoré spravidla vyšetrujú biologické vzorky z celého územia SR.
Laboratóriá zdravotníckych zariadení však ak vôbec poskytujú zvoz biologických vzoriek, tak ho zväčša neposkytujú na veľké vzdialenosti od laboratória. 

2.	Identifikácia relevantných trhov

54.	V rámci identifikácie relevantných trhov v oblasti poskytovania laboratórnych služieb SVaLZ, ktoré poskytujú účastníci koncentrácie, úrad vychádzal z ustanovení § 3 ods. 3 až ods. 6 zákona. 

55.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. 

2.1	     Tovarový relevantný trh

56.	Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. 
Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

57.	V rámci poskytovania laboratórnych služieb SVaLZ existuje niekoľko odborností, a to napríklad: klinická biochémia (ďalej len „biochémia“), hematológia a transfuziológia (ďalej len „hematológia“), klinická mikrobiológia (ďalej len „mikrobiológia“), patologická anatómia (ďalej len „patológia“), lekárska genetika (ďalej len „genetika“), klinická toxikológia, klinická imunológia a alergológia (ďalej len „imunológia a alergológia“). 

58.	Ohľadne identifikácie tovarových relevantných trhov, na ktorých pôsobia účastníci koncentrácie, úrad zisťoval, či poskytovanie laboratórnych služieb SVaLZ jednotlivých vyššie uvedených odborností je možné považovať za zhodné alebo vzájomne zastupiteľné tovary, v predmetnom prípade služby.  

59.	Z informácií poskytnutých úradu od poskytovateľov laboratórnych služieb SVaLZ ako aj od zdravotných poisťovní úrad zistil, že na poskytovanie laboratórnych služieb SVaLZ daného odboru je nevyhnutné zabezpečiť materiálno-technické požiadavky na poskytovanie danej služby, ako aj samostatného odborného garanta, ktorý analyzuje, vyhodnocuje a zodpovedá za výsledky laboratórnych služieb, pričom výsledky laboratórnych vyšetrení v rámci jednotlivých odborností laboratórnych služieb SVaLZ poskytujú špecifickú informáciu o zdravotnom stave pacienta. 
V tejto súvislosti sa v oznámení predmetnej koncentrácie ohľadne činnosti účastníkov koncentrácie uvádza: „... každé vyšetrenie v danom odbore je vykonávané za účelom poskytnutia iných výsledkov pre konkrétneho pacienta. Obsah každého vyšetrenia v tom ktorom odbore sa preto od seba navzájom líši a takisto sa líšia následne aj výsledky, ktoré sú pacientovi poskytnuté prostredníctvom ošetrujúceho lekára. Takisto je úplne odlišný dôvod vyšetrení v rôznom odbore a výsledky, ktoré sú v týchto odboroch vykonávané vždy sledujú odlišný účel a ich porovnanie alebo zámena sú absolútne vylúčené.“ ... „Vyšetrenia daného materiálu v jednom odbore ... nie je možné žiadnym spôsobom porovnať alebo zameniť s vyšetreniami v inom odbore. Výsledky poskytované v každom jednom odbore slúžia vždy k istému účelu , ktorý je takisto nezameniteľný a neporovnateľný. Každé diagnostické vyšetrenie tej ktorej vzorky v danom odbore je osobité a jedinečné a výsledky z takto vykonaného vyšetrenia slúžia ošetrujúcemu lekárovi na presne vymedzený účel a následné posúdenie konkrétne vymedzených faktorov, ktoré sú významné pre posudzovanie zdravotného stavu pacienta. Pre každý jednotlivý odbor je pritom potrebné vlastniť špecifické vybavenie a personálny substrát.“   

60.	Vzhľadom na vyššie uvedené skutočnosti poskytovanie laboratórnych služieb v rámci jednotlivých odborností SVaLZ nie je možné považovať za zhodné a ani vzájomne zastupiteľné tovary, v predmetnom prípade služby, čo naznačuje identifikáciu tovarových relevantných trhov v oblasti poskytovania laboratórnych služieb SVaLZ podľa jednotlivých odborností.

61.	V rámci jednotlivých odborností poskytovania laboratórnych služieb SVaLZ existujú aj vysoko špeciálne vyšetrenia, na ktoré sa špecializujú iba niektorí poskytovatelia laboratórnych služieb SVaLZ danej odbornosti, čo by mohlo naznačovať užšiu identifikáciu tovarových relevantných trhov v oblasti poskytovania laboratórnych služieb SVaLZ v rámci jednotlivých odborností.
Avšak vzhľadom na závery úradu ohľadne vplyvu predmetnej koncentrácie na hospodársku súťaž, ktoré sú uvedené v časti V. odseku 3 tohto rozhodnutia, pre účely posúdenia predmetnej koncentrácie nebol dôvod na to, aby sa úrad zaoberal presnou identifikáciou tovarových relevantných trhov v oblasti poskytovania laboratórnych služieb SVaLZ.

62.	Ako už úrad uviedol, z oznámenia predmetnej koncentrácie vyplýva, že:
-	laboratóriá MEDIREX GROUP poskytujú laboratórne služby SVaLZ v rámci nasledujúcich odborností: (1) biochémia, (2) hematológia, (3) patológia, (4) genetika, (5) imunológia a alergológia; 
-	laboratóriá HPL poskytujú laboratórne služby SVaLZ v rámci nasledujúcich odborností: (1) biochémia, (2) hematológia, (3) mikrobiológia, (4) imunológia a alergológia.

63.	V odbornostiach biochémia a hematológia z hľadiska požiadaviek odberateľov služieb SVaLZ na rýchlosť dodania výsledku laboratórneho vyšetrenia je možné tieto členiť na (1) urgentné, tzv. statimové a (2) rutinné, pričom pri statimových vyšetreniach poskytovateľ ÚZS alebo poskytovateľ AZS požaduje dodať výsledok vyšetrenia do 1, maximálne do 2 hodín od odovzdania biologickej vzorky na vyšetrenie. V ostatných odbornostiach poskytovania laboratórnych služieb SVaLZ sa statimové vyšetrenia neposkytujú, čo vyplýva z charakteru spracovania biologickej vzorky. 

64.	Statimové laboratórne vyšetrenia v odbornostiach biochémia a hematológia sú požadované najmä poskytovateľmi ÚZS, avšak nie všetkými poskytovateľmi ÚZS – závisí to od charakteru poskytovanej ÚZS (napr. psychiatrická nemocnica požiadavky na statimové laboratórne vyšetrenia v odbornostiach biochémia a hematológia nemá).

65.	Vychádzajúc z informácií podnikateľov pôsobiacich v predmetnej oblasti, napríklad podnikateľa RB poskytnutých na ústnom prejednaní dňa 21. 05. 2012 v správnom konaní číslo 0032/OK/2011, statimové vyšetrenia v odbornostiach biochémia a hematológia sú požadované poskytovateľmi ÚZS, pričom sa jedná len o časť týchto vyšetrení (približne [....] % z hľadiska spektra vyšetrení v odbornosti biochémia, [....] % z hľadiska spektra vyšetrení v odbornosti hematológia; z hľadiska objemu je to oveľa menší podiel, a to približne [....] %); poskytovatelia AZS statimové vyšetrenia v odbornosti biochémia a v odbornosti hematológia v podstate nepožadujú, keďže zväčša urgentné prípady sú riešené transportom pacienta do nemocnice, prípadne na niektoré urgentné vyšetrenia sú poskytovatelia AZS vybavení príslušnými prístrojmi; zaužívanou praxou je, že výsledky statimových vyšetrení sa očakávajú do 1 hodiny od odovzdania biologickej vzorky lekárom. - [...] obchodné tajomstvo podnikateľa RB, identifikácia objemu statimových biochemických a hematologických vyšetrení

66.	Pre tých poskytovateľov ÚZS, ktorých charakter poskytovanej ÚZS vyžaduje statimové laboratórne vyšetrenia, je nevyhnutná 24 hodinová dostupnosť laboratórnych služieb SVaLZ v odbornostiach biochémia a hematológia. 
Zároveň podľa § 6 ods. 3 nariadenia vlády č. 640/2008 Z. z. o verejnej minimálnej sieti poskytovateľov zdravotnej starostlivosti v platnom znení, poskytovateľ ÚZS zaradený do pevnej siete, je povinný zabezpečiť 24-hodinovú dostupnosť zariadení SVaLZ v odbornostiach rádiodiagnostika (CT nevyhnutné), biochémia, hematológia.
Títo poskytovatelia ÚZS si 24 hodinovú dostupnosť laboratórnych služieb v odbornostiach biochémia a hematológia zabezpečujú dvomi spôsobmi: (1) buď sami interne vo vlastných laboratórnych zariadeniach, (2) alebo si tieto vyšetrenia zabezpečujú externe – od poskytovateľov predmetných služieb SVaLZ, pričom dostupnosť statimových vyšetrení musí byť zabezpečená. 

67.	Aj keď zdravotné poisťovne z hľadiska ceny bodu za laboratórne vyšetrenie nerozlišujú, či sa jedná o statimové vyšetrenie alebo o rutinné vyšetrenia, vyššie uvedené skutočnosti naznačujú z hľadiska niektorých poskytovateľov ÚZS, pre ktorých sú statimové vyšetrenia v odbornosti biochémia a v odbornosti hematológia nevyhnutné, resp. poskytovateľov AZS, špecifický dopyt po statimových vyšetreniach v odbornosti biochémia a špecifický dopyt po statimových vyšetreniach v odbornosti hematológia. 

68.	Avšak vzhľadom na to, že predmetná koncentrácia nevytvára a ani neposilňuje dominantné postavenie podnikateľov RB, HJL a JH, ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ tak, ako sa uvádza v  časti V., odseku 3  tohto rozhodnutia, pre účely posúdenia predmetnej koncentrácie nebol dôvod na to, aby sa úrad zaoberal presnou identifikáciou tovarových relevantných trhov v oblasti poskytovania laboratórnych služieb SVaLZ.

2.2		Priestorový relevantný trh

69.	Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

70.	Ohľadne priestorového relevantného trhu sa v oznámení koncentrácie uvádza: „...trh laboratórnych vyšetrení je konzistentný a vzhľadom na relatívne malé územie Slovenskej republiky je dnes možné hovoriť o trhu, ktorý sa obmedzuje práve na toto územie. Podľa názoru účastníkov, v prípade niektorých špeciálnych odborov by bolo možné uvažovať o určitej selekcii a regionálnom vymedzení relevantného trhu, najmä čo sa týka určitých akútnych diagnostických vyšetrení (ktoré sú však zväčša z podnikateľského hľadiska stratové), ale v podstatnej časti dnes jednotlivé subjekty pokrývajú značnú časť Slovenska a ich rozmiestnenie im umožňuje poskytovať služby laboratórnych vyšetrení tak, že prekračujú hranice jednotlivých regiónov a krajov a pôsobia prakticky na celom území Slovenskej republiky.“

71.	V oznámení koncentrácie sa ohľadne priestorového pôsobenia poskytovateľov laboratórnych služieb SVaLZ ďalej uvádza: „Posledný vývoj na trhu laboratórnych vyšetrení  ... vykazuje mnohé znaky, ktoré svedčia o tom, že z priestorového hľadiska je potrebné tento trh vnímať ako národný. ... Dôkazom toho sú napríklad .... vyšetrenia, ktoré sú vykonávané centrálne na jednom mieste pre územie celej republiky. V prípade ostatných vyšetrení sa zase súťažitelia snažia rozmiestniť sieť svojich prevádzok tak, aby svoje služby mohli poskytnúť na čo najširšom území, resp. oblastiach ich záujmu.“
Ohľadne spôsobu zberu biologického materiálu pacientov sa v oznámení koncentrácie uvádza: „...vyšetrenia uskutočňuje konkrétny podnikateľ na základe objednávky ošetrujúceho lekára. Objednávka spolu so vzorkou biologického materiálu je zvážaná pomocou zvozovej služby – osobných automobilov. Vzorky materiálu sú prevážané v transportných chladničkách za dodržania predpísaných hygienických požiadaviek a potrebnej teploty. Zvoz vzoriek sa uskutočňuje v závislosti od typu vzorky a typu vyšetrenia, resp. diagnostiky, ktorá má byť vykonaná. ... pri niektorých vzorkách a pri akútnych vyšetreniach je požadovaný kratší čas pre zvoz vzoriek, čomu je následne systém zvozu prispôsobovaný. Vo viacerých prípadoch sa však vykonáva úprava vzoriek tak, aby bol možný jej prevoz na väčšiu vzdialenosť, resp. uchovanie po dlhší čas.“ 

72.	Podľa názoru účastníkov predmetného správneho konania priestorovým relevantným trhom v oblasti poskytovania laboratórnych služieb SVaLZ je územie SR. 

73.	Vychádzajúc z podkladov a informácií získaných úradom v predmetnom správnom konaní ako aj v správnom konaní číslo 0032/OK/2012 úrad zistil, že charakter, územná pôsobnosť a logistika jednotlivých poskytovateľov laboratórnych služieb SVaLZ vyplýva aj zo stálosti biologickej vzorky vyšetrovanej v danej odbornosti laboratórnych služieb SVaLZ a z požiadaviek poskytovateľov ÚZS a AZS na čas dodania výsledkov laboratórneho vyšetrenia.

74.	Biologické vzorky vyšetrované v rámci odbornosti biochémia ako aj hematológia vzhľadom na ich stálosť nie je možné prevážať na veľké vzdialenosti (ako sa uvádza v oznámení predmetnej koncentrácie, krv je po odobratí nevyhnutné spracovať do 4 hodín, pokiaľ sa krv centrifúguje, jej stálosť sa predĺži na 6 hodín, avšak krv na laboratórne vyšetrenie v rámci odbornosti hematológia nie je možné centrifúgovať), a  teda niektorí podnikatelia poskytujúci laboratórne služby SVaLZ v odbornostiach biochémia a hematológia na väčšom území SR (napríklad spoločnosti patriace do ekonomickej Skupiny Penta, laboratóriá MEDIREX GROUP) majú na území SR viacero biochemických a hematologických laboratórií (kde sa vykonávajú iba nevyhnutné, zväčša statimové vyšetrenia), resp. zberných miest, kde sa krv centrifúguje a zasiela do centrálneho laboratória tak, aby boli schopní zabezpečiť kvalitnú biologickú vzorku na laboratórne vyšetrenie (napríklad spoločnosti patriace do ekonomickej Skupiny Penta majú 27 biochemických prevádzok a 14 hematologických prevádzok; laboratóriá MEDIREX GROUP majú 26 biochemických prevádzok a 23 hematologických prevádzok). 

75.	Vzhľadom na to, že - tak ako sa uvádza v oznámení predmetnej koncentrácie -biologické vzorky určené na mikrobiologické vyšetrenia nie sú tak citlivé a náročné na spracovanie ako je tomu v prípade laboratórnych vyšetrení v odbornostiach biochémia a hematológia (biologická vzorka musí byť dopravená do laboratória do 24 hodín po jej odobratí); biologické vzorky určené na genetickú analýzu uložené v suchom tmavom obale pri teplote 4 – 10°C majú stabilitu 24 hodín (plodovú vodu treba udržiavať pri izbovej teplote a jej stabilita je 10 hodín); biologické vzorky spracovávané v rámci odbornosti patológia je potrebné dopraviť do laboratória do 24 hodín (niekedy aj dlhšie), avšak biologické vzorky vyšetrované za účelom rýchleho peroperačného vyšetrenia si vyžadujú urgentné vyšetrenie; stabilita vzorky v prípade imunologických a alergologických vyšetrení je vyššia ako v prípade biochémie a hematológie (pre parametre bunkovej imunity pri izbovej teplote je stabilita 24 hodín, ostatné imunologické vyšetrenia sa po centrifugácii zmrazujú kde je stabilita vzorky ešte vyššia), mikrobiologické, patologické, genetické a imunologické a alergologické laboratóriá spracovávajú biologický materiál, ktorý pochádza z väčšej vzdialenosti ako je tomu v prípade biologických vzoriek spracovávaných v biochemickom alebo hematologickom laboratóriu.

76.	V odbornostiach mikrobiológia, patológia, genetika a imunológia a alergológia vzhľadom na stálosť biologickej vzorky, ktorá umožňuje jej prepravu na väčšie vzdialenosti ako je tomu v prípade biologických vzoriek určených na biochemické a hematologické vyšetrenie, poskytovatelia predmetných laboratórnych služieb pokiaľ poskytujú zvoz biologického materiálu (resp. pokiaľ im je biologický materiál dopravený iným spôsobom – kuriérskou službou, dopravnou zdravotnou službou), vyšetrujú v jednotlivých laboratóriách vzorky z väčšej vzdialenosti ako je tomu v prípade biologických vzoriek určených na biochemické a hematologické vyšetrenie.  

77.	Počet mikrobiologických, patologických, genetických a imunologických a alergologických laboratórií v SR nie je tak veľký ako je tomu v prípade biochemických laboratórií – ako vidno napríklad na pomere počtu laboratórií podľa odborností najväčších poskytovateľov na nasledujúcom grafe: 

78.	Stabilita biologického materiálu a urgentnosť výsledkov laboratórneho vyšetrenia sa teda odrážajú v počte, rozmiestnení a územnej pôsobnosti podnikateľov poskytujúcich jednotlivé odbornosti laboratórnych služieb SVaLZ.

79.	Poskytovatelia laboratórnych služieb SVaLZ, ktorí nie sú zároveň poskytovateľmi ÚZS a/alebo AZS, zväčša poskytujú zvoz biologického materiálu od poskytovateľov ÚZS a/alebo AZS do svojho laboratória. Zvoz biologického materiálu zdravotné poisťovne samostatne neuhrádzajú; pokiaľ poskytovateľ laboratórnych služieb SVaLZ zvoz biologického materiálu (krv, moč, stolica atď.) neposkytuje a nie je možný prevoz biologického materiálu dopravnou zdravotnou službou hradenou zdravotnou poisťovňou z  povinného verejného zdravotného poistenia, jeho preprava je nákladom objednávateľa laboratórnej služby SVaLZ, t.j. poskytovateľa AZS alebo poskytovateľa ÚZS. 

80.	Aj vzhľadom na vyššie uvedené je možné predpokladať, že existencia zvozu biologického materiálu je jedným z kritérií výberu poskytovateľa laboratórnych služieb SVaLZ poskytovateľom AZS, čo vyplýva aj z odpovede Zdravita v liste č. 3094/2012 zo dňa 28.09.2012 na otázku úradu, či lekári zasielajú biologické vzorky do laboratórií aj inak ako na základe toho, že poskytovateľ laboratórnych služieb SVaLZ zbiera biologický materiál na mieste výkonu poskytovania zdravotnej služby lekára, pričom Zdravita uviedla: „...v  bežnej praxi nie, zvoz biologického materiálu je základnou požiadavkou zo strany lekárov, ktorí výnimočne zasielajú biologické vzorky poštou“.        

81.	Vychádzajúc z vyššie uvedeného priestorovým relevantným trhom poskytovania laboratórnych služieb SVaLZ v odbornostiach biochémia a hematológia je územie užšie ako je územie SR, pričom je dané možnosťou lokálneho pôsobenia daného biochemického, resp. hematologického laboratória.
Avšak vzhľadom na to, že predmetná koncentrácia nevytvára a ani neposilňuje dominantné postavenie podnikateľov RB, HJL a JH, ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ v odbornostiach biochémia a hematológia tak, ako sa uvádza v časti V., odseku 3 tohto rozhodnutia, pre účely posúdenia predmetnej koncentrácie nebol dôvod na to, aby sa úrad zaoberal presnou identifikáciou priestorových relevantných trhov v oblasti poskytovania laboratórnych služieb SVaLZ v predmetných odbornostiach. 

82.	Priestorovým relevantným trhom poskytovania laboratórnych služieb SVaLZ  v odbornostiach mikrobiológia, patológia, genetika a imunológia a alergológia je vzhľadom na stálosť biologických vzoriek územie širšie ako je tomu v prípade laboratórnych služieb v odbornostiach biochémia a hematológia, avšak vzhľadom na to, že predmetná koncentrácia nevytvára a ani neposilňuje dominantné postavenie podnikateľov RB, HJL a JH, ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ v odbornostiach mikrobiológia, patológia, genetika a imunológia a alergológia tak, ako sa uvádza v časti V., odseku 3 tohto rozhodnutia, pre účely posúdenia predmetnej koncentrácie nebol dôvod na to, aby sa úrad zaoberal presnou identifikáciou priestorových relevantných trhov v oblasti poskytovania laboratórnych služieb SVaLZ v predmetných odbornostiach. 

3.	Postavenie podnikateľov na relevantnom trhu a dopady koncentrácie na hospodársku súťaž

83.	Vzhľadom na to, že predmetnou koncentráciou dochádza k získaniu spoločnej kontroly podnikateľov RB, HJL a JH nad podnikom podnikateľa HPL, pričom podnikatelia RB a HJL spoločne kontrolujú laboratóriá MEDIREX GROUP, laboratóriá MEDIREX GROUP a laboratóriá HPL si v dôsledku predmetnej koncentrácie nebudú vzájomne konkurovať, a teda úrad v predmetnom správnom konaní posudzoval spoločné postavenie laboratórií MEDIREX GROUP a laboratórií HPL na relevantných trhoch.

84.	Úrad v rámci posudzovania dôsledkov predmetnej koncentrácie na podmienky efektívnej hospodárskej súťaže v oblasti poskytovania laboratórnych služieb SVaLZ vychádzal zo znenia § 12 ods. 1 a § 12 ods. 6 zákona, berúc do úvahy znenie § 8 ods. 1 zákona:
-	podľa § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej hospodárskej súťaže na relevantnom trhu,
-	podľa § 12 ods. 6 zákona úrad zakáže koncentráciu, ak koncentrácia vytvára alebo posilňuje dominantné postavenie, ktorého dôsledkom sú významné prekážky efektívnej hospodárskej súťaže na relevantnom trhu,
-	podľa § 8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

85.	V rámci vyššie uvedeného úrad zohľadnil viaceré faktory, najmä veľkosť jednotlivých poskytovateľov laboratórnych služieb SVaLZ, počet a rozmiestnenie ich laboratórií danej odbornosti, ich postavenie v danej odbornosti, ďalej vychádzal z vyjadrení zdravotných poisťovní ako nákupcov laboratórnych služieb SVaLZ, ako aj z vyjadrení poskytovateľov laboratórnych služieb SVaLZ a z vyjadrenia Zdravita ako zástupcu objednávateľov laboratórnych služieb SVaLZ, pričom úrad taktiež uvádza, že v rámci posudzovania dopadov predmetnej koncentrácie na podmienky hospodárskej súťaže v oblasti poskytovania laboratórnych služieb SVaLZ zohľadnil skutočnosť, že oblasť poskytovania zdravotnej starostlivosti nie je štandardným podnikateľským trhom, pričom podmienky hospodárskej súťaže sú dané aj existujúcou reguláciou poskytovania zdravotnej starostlivosti zo strany štátu, ktorá sa v nasledujúcich 3 až 5 rokoch zmení (bližšie úrad uvádza v časti V., odseku 3.2 tohto rozhodnutia ohľadne zavedenia DRG systému).  

Vyjadrenia tretích strán ku koncentrácii
 
86.	Úrad vyzval Zdravitu a Slovenskú lekársku komoru, Račianska 42/A, Bratislava (ďalej len „SLK“) ako zástupcov lekárov, ktorí sú objednávateľmi laboratórnych služieb SVaLZ; poskytovateľov laboratórnych služieb SVaLZ ako konkurentov účastníkov koncentrácie; ako aj zdravotné poisťovne ako nákupcov laboratórnych služieb SVaLZ pre svojich poistencov, aby sa vyjadrili k vplyvu predmetnej koncentrácie na ich činnosť, taktiež na hospodársku súťaž v oblasti poskytovania laboratórnych služieb SVaLZ a v oblasti nákupu laboratórnych služieb SVaLZ zdravotnými poisťovňami poskytujúcimi povinné verejné zdravotné poistenie.

87.	Zdravita ohľadne vplyvu predmetnej koncentrácie na poskytovanie laboratórnych služieb SVaLZ uviedla, že laboratóriá MEDIREX GROUP a HPL sa stanú jedným z troch najväčších poskytovateľov predmetných služieb na východnom Slovensku, čo však neznamená, že by poskytovatelia ambulantnej starostlivosti nemali k dispozícii iné laboratórium. Zdravita taktiež uviedla, že spojenie škály služieb koncentrujúcich sa podnikateľov môže priniesť pozitívne výsledky pre poskytovateľov.

88.	Úrad získal odpovede od 11 poskytovateľov SVaLZ. Z týchto podnikateľov sa 4 vyjadrili v tom smere, že predmetná koncentrácia nebude mať vplyv na konkurenčné prostredie v predmetnej oblasti, resp. že neovplyvní ich činnosť, ďalší 3 oslovení poskytovatelia SVaLZ sa priamo ku koncentrácii nevyjadrili, vo svojich odpovediach poukazovali na problematiku limitovania objemov výkonov poskytovania laboratórnych služieb SVaLZ a s preplácaním nadlimitných výkonov  zo strany zdravotných poisťovní.
Ďalší 4 oslovení podnikatelia vyjadrili vo vzťahu k predmetnej koncentrácii určité obavy, niektorí bez bližšieho zdôvodnenia, iní súťažné obavy konkretizovali. Napríklad podnikateľ Alpha medical uviedol: „Pripravovaná koncentrácia podnikateľov Medirex a. s. a HPL spol. s r.o. posilňuje dominantné postavenie oboch podnikateľov najmä v regióne Bratislavského a Trnavského samosprávneho kraja, kde spojený trhový podiel oboch spoločností  podľa nášho názoru môže prekročiť 35 % celkového trhu. Dôsledkom spoločnej kontroly teda môžu byť prekážky efektívnej hospodárskej súťaže, napr. neadekvátny tlak na zdravotné poisťovne ohľadom zmluvných podmienok (cena, objem), keďže za obe spoločnosti neexistuje, čo sa týka kapacít, adekvátna náhrada a ich prípadná nedohoda (nezazmluvnenie) so zdravotnými poisťovňami by priniesla výrazné ohrozenie dostupnosti zdravotnej starostlivosti pre pacientov.“ 
Úrad posudzoval účinky predmetnej koncentrácie i v kontexte uvedených tvrdení a námietok poskytovateľov SVaLZ, pričom ako vyplýva nižšie z časti V., odseku 3 tohto rozhodnutia, súťažné bavy sa nepotvrdili.
   
89.	Úrad tiež vyzval jednotlivé zdravotné poisťovne, ako subjekty, ktoré zohrávajú významnú úlohu vo vzťahu k poskytovateľom služieb SVaLZ na vyjadrenie k účinkom predmetnej koncentrácie. 

90.	Zdravotná poisťovňa VšZP uviedla, že v prípade realizácie predmetnej koncentrácie budú laboratóriá MEDIREX GROUP a HPL silným dominantným poskytovateľom, ktorý môže diktovať podmienky, avšak negatívny vplyv uvedeného na VšZP neidentifikovala, taktiež ani na vzájomné vyjednávacie podmienky. VšZP taktiež uviedla: „Z pohľadu verejného zdravotného poistenia je nevýhodou koncentrácie sťaženie dokonca až eliminovanie súťaže o nižšiu cenu bodu, čo má priamy vplyv na verejné zdroje.“. 
VšZP však zároveň uviedla, že v zmluvných podmienkach má zapracované rovnaké cenové podmienky pre všetkých poskytovateľov laboratórnych služieb SVaLZ danej odbornosti, pričom neuprednostňuje väčšieho poskytovateľa pred malým. V prípade realizácie predmetnej koncentrácie sa laboratóriá MEDIREX GROUP a podnikateľa HPL podľa názoru VšZP nestanú nevyhnutnými dodávateľmi laboratórnych služieb danej odbornosti, nakoľko v rámci Slovenska existuje dostatočná sieť poskytovateľov laboratórnych služieb SVaLZ, pričom ak by došlo zo strany koncentrujúcich sa podnikateľov k požiadavke na zvýšenie ceny bodu, zvýšenie ročných finančných limitov, zníženie kvality poskytovaných laboratórnych služieb, VšZP by bola schopná zabezpečiť objem i škálu vyšetrení jednotlivých odborností u iných poskytovateľov laboratórnych služieb SVaLZ v rámci Slovenska presunom finančných prostriedkov z laboratórií MEDIREX GROUP a HPL, avšak okrem odbornosti mikrobiológia, kde by prechodný problém vznikol z dôvodu, že podnikateľ HPL má najmodernejšie prístrojové vybavenie. Vzhľadom na uvedené a vychádzajúc zo záverov úradu ohľadne vplyvu predmetnej koncentrácie na hospodársku súťaž, ktoré sú uvedené v časti V., odseku 3. tohto rozhodnutia, vyššie uvedené námietky VšZP neboli nepreukázané. 

91.	Zdravotná poisťovňa Dôvera identifikovala laboratóriá MEDIREX GROUP ako jedného z troch najväčších poskytovateľov laboratórnych služieb SVaLZ v jednotlivých odbornostiach, za ktorého je možné nájsť primeranú náhradu; podnikateľa HPL identifikovala za veľkého poskytovateľa laboratórnych služieb SVaLZ v jednotlivých odbornostiach, za ktorého je možné nájsť primeranú náhradu. 
Podľa názoru zdravotnej poisťovne Dôvera v prípade realizácie predmetnej koncentrácie by sa pre predmetnú zdravotnú poisťovňu nezmenili podmienky nákupu zdravotnej starostlivosti oproti existujúcim podmienkam; laboratóriá MEDIREX GROUP a HPL by sa nestali nevyhnutnými dodávateľmi predmetných služieb v daných odbornostiach, resp. špecifického výkonu (vo vzťahu k ojedinelým, špecifickým výkonom, ktoré Dôvera bližšie neidentifikovala, by podľa jej názoru mohla po koncentrácii nastať situácia, kedy by laboratóriá MEDIREX GROUP a HPL boli jedným z troch poskytovateľov tejto služby, avšak vzhľadom na vysokú flexibilitu ostatných poskytovateľov vo všetkých odbornostiach, a to najmä z pohľadu zvozu biologických vzoriek a rozšírenia prevádzkových miest, to však nepovažuje za zásadné riziko, pretože v krátkodobom horizonte je zdravotná poisťovňa Dôvera schopná nájsť primeranú alternatívu.

92.	Zdravotná poisťovňa Dôvera taktiež uviedla, že plánované zavedenie nového platobného mechanizmu DRG – platba za diagnózu, bude mať dopad na poskytovateľov služieb SVaLZ. Časť laboratórnych vyšetrení bude súčasťou tzv. DRG systému. Zdravotná poisťovňa uhradí DRG výkon poskytovateľovi zdravotnej starostlivosti a ten si laboratórne vyšetrenia, ktoré sú súčasťou DRG výkonu objedná a úhradu priamo dohodne s poskytovateľom SVaLZ služby.

93.	Zdravotná poisťovňa Union posúdila možnosť výberu poskytovateľov laboratórnych služieb SVaLZ z hľadiska umiestnenia prevádzky jednotlivých poskytovateľov SVaLZ a uviedla, že:
-	laboratóriá MEDIREX GROUP sú jediným poskytovateľom laboratórnych služieb v odbornosti: biochémia - v mestách Senec, Pezinok, Šamorín, Malacky a Modra, hematológia – v mestách Senec, Pezinok, Malacky a Modra, genetika – v meste Malacky, patológia – v meste Trenčín,
-	podnikateľ HPL je jediným poskytovateľom laboratórnych služieb v odbornosti: mikrobiológia - v mestách Galanta, Komárno a Levice, alergológia a imunológia v meste Komárno.
Zdravotná poisťovňa Union taktiež uviedla, že spojením laboratórií MEDIREX GROUP a HPL vo viacerých odbornostiach a regiónoch bude existovať iba jediný poskytovateľ danej odbornosti, na základe čoho v prípade nedohody na zmluvných podmienkach predstavuje pre Union ohrozenie dostupnosti zdravotnej starostlivosti pre jej poistencov.

94.	K uvedenému úrad uvádza, ako je podrobnejšie uvedené ďalej v časti V. odsekoch 3.1 a 3.2 tohto rozhodnutia, že - vychádzajúc z informácií poskytnutých zdravotnou poisťovňou Union - koncentráciou sa situácia v poskytovaní vyššie uvedených odborností v daných mestách identifikovaných zdravotnou poisťovňou Union nemení, keďže tam, kde zdravotná poisťovňa identifikovala laboratóriá MEDIREX GROUP ako poskytovateľa daných laboratórnych služieb, laboratóriá HPL neboli zdravotnou poisťovňou Union identifikované ako alternatíva a kde boli laboratóriá HPL identifikované ako poskytovateľ daných laboratórnych služieb, laboratóriá MEDIREX GROUP neboli identifikované ako alternatíva.   

3.1	Vplyv predmetnej koncentrácie na hospodársku súťaž v oblasti poskytovania laboratórnych služieb SVaLZ v rámci jednotlivých odborností – posúdenie unilaterálnych účinkov koncentrácie 

Biochemické a hematologické vyšetrenia

95.	Podľa informácií uvedených v oznámení predmetnej koncentrácie, biochemické a hematologické laboratóriá MEDIREX GROUP sa nachádzajú v juhozápadnej a východnej časti územia SR, a to nasledovne:
juhozápadná časť územia SR:
-	1 centrálne laboratórium v Bratislave, 
-	5 nemocničných laboratórií v Bratislave,  
-	1 nemocničné laboratórium v Malackách,
-	1 nemocničné laboratórium v Pezinku,
-	7 poliklinických laboratórií v Bratislave,
-	1 poliklinické laboratórium v Modre,
-	1 poliklinické laboratórium v Senci, 
-	1 poliklinické laboratórium v Šamoríne,
-	1 poliklinické laboratórium v Dunajskej Strede,
pričom v nemocničných laboratóriách sa podľa potreby vykonávajú akútne statimové biochemické a hematologické vyšetrenia a poliklinické laboratóriá sú zväčša zberné miesta pre zber a prípravu biologických vzoriek, ktoré sa vyšetrujú v centrálnom laboratóriu v Bratislave, a len veľmi výnimočne vykonávajú akútne statimové biochemické a hematologické vyšetrenia,
-	do skupiny MEDIREX GROUP patria aj 3 laboratória podnikateľa G-Lab, s.r.o., Cabanova 5, 949 01 Nitra (ďalej len „G-Lab“) – 2 v Nitre a 1 vo Vrábloch, pričom laboratórium vo Vrábloch a 1 laboratórium v Nitre poskytujú [..............................................................................]  - [...] obchodné tajomstvo podnikateľov RB a HJL, informácia o charaktere poskytovaných služieb predmetnými laboratóriami
	východná časť územia SR:
-	1 centrálne laboratórium v Košiciach,
-	laboratóriá v mestách Prešov, Michalovce, Trebišov, Lipany a Spišská Nová Ves slúžia ako zberné miesta biologických vzoriek, ktoré sa odosielajú na vyšetrenie do centrálneho laboratória v Košiciach. 

96.	Na západnej časti územia SR zvoz biologického materiálu na biochemické a hematologické vyšetrenia do centrálneho laboratória MEDIREX GROUP pokrýva nasledujúce územie SR: Bratislava, Bratislavský samosprávny kraj, Trnavský samosprávny kraj, celý Nitriansky samosprávny kraj (ďalej len „NSK“) a Trenčiansky samosprávny kraj (ďalej len „TrSK“), taktiež západnú časť Žilinského samosprávneho kraja. Zvoz biologického materiálu uskutočňuje aj do [.........................................................................................]. - [...] obchodné tajomstvo podnikateľov RB a HJL, informácia o zvoze biologického materiálu

97.	Biochemické a hematologické laboratóriá podnikateľa HPL sa nachádzajú najmä na území NSK a TrSK v mestách:
-	Veľký Meder so spádovou oblasťou [...............................],
-	Šurany so spádovou oblasťou [...............................], 
-	Štúrovo so spádovou oblasťou [................................],
-	Topoľčany so spádovou oblasťou [.....................................................................................................................],
-	Dubnica Nad Váhom so spádovou oblasťou [...............................................................................................],
-	Handlová so spádovou oblasťou [..............................],
pričom zvoz biologického materiálu poskytuje [...................................................................................................]. - [...] obchodné tajomstvo podnikateľa JH, identifikácia spádových oblastí biochemických a hematologických laboratórií podnikateľa JH

98.	Vychádzajúc z vyššie uvedeného, činnosť laboratórií MEDIREX GROUP a HPL v odbornostiach biochémia a hematológia sa z priestorového hľadiska prekrýva na území NSK a TrSK. 
 
Statimové biochemické a hematologické vyšetrenia

99.	Z hľadiska poskytovania statimových vyšetrení úrad zistil, že v žiadnom meste sa laboratóriá MEDIREX GROUP a laboratóriá HPL súčasne nenachádzajú. Laboratóriá koncentrujúcich sa podnikateľov, ktoré sú vzdialené od seba tak, že teoreticky by si mohli konkurovať v poskytovaní statimových vyšetrení sú:
1.	laboratórium MEDIREX GROUP v Dunajskej Strede – laboratórium JH vo Veľkom Mederi, ktoré sú od seba vzdialené 21 km, avšak podľa informácií poskytnutých úradu VšZP ohľadne zdravotníckych zariadení poskytujúcich laboratórne služby SVaLZ zazmluvnených predmetnou zdravotnou poisťovňou, v  Dunajskej Strede na nachádza biochemické a hematologické laboratórium zdravotníckeho zariadenia Nemocnica s poliklinikou Dunajská Streda, a. s., Veľkoblahovská 23, Dunajská Streda (ďalej len „NsP Dunajská Streda“), ktoré by mohlo byť alternatívnym poskytovateľom statimových vyšetrení pre odberateľov tohto typu biochemických a hematologických vyšetrení z Dunajskej Stredy a blízkeho okolia (a teda aj z Veľkého Mederu),    
2.	laboratórium MEDIREX GROUP v Nitre – laboratórium JH  v Šuranoch, ktoré sú od seba vzdialené 29 km, avšak podľa informácií poskytnutých úradu VšZP ohľadne zdravotníckych zariadení poskytujúcich laboratórne služby SVaLZ zazmluvnených predmetnou zdravotnou poisťovňou, v Nitre sa nachádza biochemické a hematologické laboratórium FN Nitra, ktoré by mohlo byť alternatívnym poskytovateľom statimových vyšetrení pre odberateľov z Nitry a blízkeho okolia (a teda aj zo Šurian), pričom Skupina Penta má biochemické laboratóriá v Nitre a Nových Zámkoch.

100.	Vzhľadom na vyššie uvedené skutočnosti úrad neidentifikoval negatívne efekty predmetnej koncentrácie v oblasti poskytovania statimových biochemických a hematologických laboratórnych vyšetrení SVaLZ.

Biochemické vyšetrenia okrem statimových vyšetrení

101.	Z hľadiska posúdenia celkovej veľkosti jednotlivých úradom oslovených poskytovateľov laboratórnych služieb SVaLZ v odbornosti biochémia úrad zisťoval objemy úhrad zdravotnými poisťovňami poskytujúcimi povinné verejné zdravotné poistenie jednotlivým poskytovateľom laboratórnych služieb SVaLZ danej odbornosti  v EUR a podiel jednotlivých poskytovateľov laboratórnych služieb SVaLZ v odbornosti biochémia na celkových úhradách zdravotných poisťovní za danú odbornosť v roku 2011: 

	Biochémia
	
	Objem úhrad zdravotnými poisťovňami 
(EUR)	Podiel na celkových úhradách zdravotnými poisťovňami
(%)	
Medirex Group+G-Lab+HPL 
   Medirex Group+G-Lab
   HPL	                                                [..............]
                                                [..............]
                                               [..............]	[10-20]
                                                [10-20]
                                                 [0-5]	
Skupina Penta	[..............]	  [10-20] 	
KLINICKÁ BIOCHÉMIA	[..............]	[5-10] 	
synlab	[..............]	[5-10] 	
OÚ Bratislava	[..............]	    [0-5]*	
NaP Bratislava	[..............]	                                                    [0-5] 	
AnalytX	[..............]	                                                   [0-5]	
UN Bratislava	[..............]	[0-5]*	
ADLaA*	[..............]	                                                    [0-5] 	
BIO-HEM		[..............]	[0-5] 	
Cumulus	[..............]	[0-5] 	
Malá Praha	[..............]	[0-5] 	
ŠÚDTaRCh	[..............]	[0-5] 	
Ria Laboratórium	2821902	3,08  	
FN Nitra	1706277	1,86  	
UN LP Košice	1545704	1,69  	
NsP Nitra	1490094	1,63  	
UN Martin	1327637	1,45  	
NOÚ Bratislava	959847	1,05  	
FORLIFE	870405	0,95  	
MEDY	768149	0,84  	
Medikocentrum	721506	0,79  	
ÚVN Ružomberok	711171	0,78  	
FNsP Skalica	624931	0,68  	
Laboratóriá Piešťany	249219	0,27   	
NÚTPChaHCh	100356	0,11  	
Spolu vyššie uvedení poskytovatelia SVaLZ	6801536	74,19	
SPOLU	91677997	100,00	
Zdroj: informácie získané od predmetných podnikateľov v správnom konaní číslo 0032/OK/2011 a v predmetnom správnom konaní; celkový objem úhrad za odbornosť biochémia bol získaný od zdravotných poisťovní VšZP, Dôvera a Union
[...]  - obchodné tajomstvo predmetného subjektu
[...]* - dôverné informácie predmetného subjektu
„*“   - úhrady iba od VšZP

102.	Z vyššie uvedenej tabuľky vyplýva, že predmetnou koncentráciou nedôjde k významnej zmene z hľadiska výšky podielu na trhu spojených podnikateľov RB, HJL a JH (laboratórií MEDIREX GROUP a HPL). V prípade realizácie predmetnej koncentrácie zostane štruktúra trhu obdobná, ako pred koncentráciou. 

103.	Po koncentrácii poskytovateľov biochemických vyšetrení možno začleniť z hľadiska výšky podielu do niekoľkých skupín. Prvú skupinu podnikateľov tvoria dvaja poskytovatelia – laboratóriá Skupiny Penta a spojení podnikatelia RB, HJL a JH (laboratóriá MEDIREX GROUP a HPL), ktorí majú podiely [10-20] %, čo nenaznačuje vznik alebo posilnenie individuálneho dominantného postavenia podnikateľov RB, HJL a JH v dôsledku predmetnej koncentrácie. S odstupom nasledujú 2 podnikatelia s podielmi [5-10] %. 

104.	Z hľadiska pôsobenia jednotlivých úradom oslovených poskytovateľov laboratórnych služieb SVaLZ v odbornosti biochémia na území NSK a TrSK úrad zistil nasledujúce skutočnosti:

105.	Skupina Penta je poskytovateľom laboratórnych služieb SVaLZ, ktorý v odbornosti biochémia pôsobí na [..........................................................], pričom má: biochemické laboratórium v mestách Komárno, Šaľa, Nové Zámky a Nitra (NSK), ďalej v mestách Bánovce nad Bebravou a Partizánske (TrSK), taktiež vykonáva zvoz biologického materiálu [.......................................................] do laboratória v Bratislave, má biochemické laboratórium v meste Bytča a centrálne laboratórium v Ružomberku, pričom zvoz biologického materiálu z predmetného laboratória [...................................................], biochemické laboratóriá v Žiari nad Hronom, Banskej Bystrici a vo Zvolene, pričom zvoz biologického materiálu z predmetného laboratória zasahuje [...........................................................................]. - [...] obchodné tajomstvo podnikateľa Penta, informácie o územnom pôsobení Skupiny Penta 

106.	Vychádzajúc z informácií poskytnutých VšZP v predmetnom správnom konaní ohľadne zazmluvnených poskytovateľov laboratórnych služieb SVaLZ v odbornosti biochémia, ďalší poskytovatelia laboratórnych služieb SVaLZ v predmetnej odbornosti pôsobia vo väčšom alebo menšom rozsahu lokálne, napríklad:
1.	synlab – má biochemické laboratóriá v Ilave a v Púchove, pričom zvoz biologického materiálu poskytuje do 50 km od predmetných laboratórií, a teda pôsobí v severnej časti TrSK (zvozmi biologického materiálu z laboratória v Bratislave synlab na územie NSK a ani na územie TrSK nezasahuje), 
2.	KLINICKÁ BIOCHÉMIA – zvozmi biologického materiálu zasahuje do severnej časti TrSK, 
3.	Nemocnica s poliklinikou Myjava,
4.	Nemocnica s poliklinikou Nové Mesto nad Váhom,
5.	Nemocnica s poliklinikou Prievidza,
6.	Fakultná nemocnica Trenčín,
7.	NsP Dunajská Streda,
8.	Nemocnice s poliklinikami Topoľčany,
9.	Mestská nemocnica s poliklinikou Prof. MUDr. R. Korca, Zlaté Moravce,
10.	FN Nitra,
11.	Nemocnice s poliklinikami Levice,
12.	FORLIFE Komárno. 

107.	Na územie NSK a TrSK môžu existujúcimi, prípadne možnými zvozmi biologického materiálu zasahovať aj ďalší poskytovatelia laboratórnych služieb v odbornosti biochémia, ako napríklad:
1.	Laboratóriá Piešťany, 
2.	AnalytX. 

108.	Vzhľadom na to, že úrad mal k dispozícii informácie ohľadne objemu úhrad podľa fakturačného miesta laboratória jednotlivých úradom oslovených poskytovateľov laboratórnych služieb SVaLZ a nie podľa toho, odkiaľ pochádzala biologická vzorka, ktorú laboratórium vyšetrovalo (resp. podľa miesta lekára ako objednávateľa laboratórneho vyšetrenia danej odbornosti), nebolo možné presne identifikovať podiely jednotlivých poskytovateľov biochemických laboratórnych služieb SVaLZ v NSK a TrSK. 

109.	Objem úhrad zdravotnými poisťovňami laboratóriám MEDIREX GROUP, ktoré sa nachádzajú v západnej časti územia SR v roku 2011 spolu s podnikateľom G-Lab predstavoval  [...........................................................................] EUR. - [...] obchodné tajomstvo podnikateľov RB a HJL
Ako sa uvádza v oznámení koncentrácie, „... najväčšia koncentrovanosť zákazníkov je daná v nemocniciach, poliklinikách a iných zdravotníckych zariadeniach a centrách...“ Vzhľadom na uvedené ako aj vzhľadom na to, že laboratóriá, resp. zberné miesta MEDIREX GROUP sa nachádzajú najmä v nemocniciach a poliklinikách v meste Bratislava a jeho okolí (Malacky, Pezinok, Modra, Senec, Šamorín a Dunajská Streda, pričom ďalšie laboratóriá má v mestách Nitra a Vráble), je možné predpokladať, že veľkú časť objemu úhrad za poskytnuté laboratórne služby SVaLZ v odbornosti biochémia je tvorená úhradami za laboratórne vyšetrenia biologických vzoriek, ktoré pochádzajú z Bratislavy a jej okolia (Malacky, Pezinok, Modra, Senec, Šamorín a Dunajská Streda). Skreslenie však spôsobuje aj skutočnosť, že časť biochemických vyšetrení centrálneho laboratória MEDIREX GROUP v Bratislave bolo poskytnutých pre biologické vzorky, ktoré pochádzajú z celého územia SR. 

110.	Objem úhrad zdravotnými poisťovňami za biochemické vyšetrenia laboratóriám Skupiny Penta v mestách Bratislava, Komárno, Nitra, Nové Zámky, Šaľa, Bánovce nad Bebravou, Partizánske, Bytča, Žiar nad Hronom, Zvolen, Banská Bystrica a Ružomberok v roku 2011 predstavoval [....................] EUR. - [...] obchodné tajomstvo podnikateľa Penta

111.	Objem úhrad zdravotnými poisťovňami za biochemické vyšetrenia laboratóriám synlab v mestách Bratislava, Ilava a Púchov v roku 2011 predstavoval [.................] EUR. - [...] obchodné tajomstvo podnikateľa synlab

112.	Objem úhrad zdravotnými poisťovňami za biochemické vyšetrenia [............................................] podnikateľa KLINICKÁ BIOCHÉMIA v roku 2011 predstavoval [.....................] EUR. - [...] obchodné tajomstvo podnikateľa KLINICKÁ BIOCHÉMIA

113.	Objem úhrad zdravotnými poisťovňami za biochemické vyšetrenia podnikateľa JH (HPL) v laboratóriách v mestách Veľký Meder, Topoľčany, Šurany, Štúrovo, Dubnica nad Váhom a Handlová v roku 2011 predstavoval [..................] EUR. - [...] obchodné tajomstvo podnikateľa JH

114.	Do severnej časti NSK a južnej časti TrSK zasahuje činnosť podnikateľa Laboratóriá Piešťany, ktorého objem úhrad zdravotnými poisťovňami za biochemické vyšetrenia v roku 2011 predstavoval 249 219 EUR.

115.	Ďalšími poskytovateľmi biochemických vyšetrení na území NSK a TrSK sú najmä poskytovatelia ÚZS, ktorí sú charakteristickí tým, že vo väčšine prípadov poskytujú laboratórne vyšetrenia najmä pre vlastné potreby, neposkytujú zvoz biologického materiálu alebo ho poskytujú iba v blízkom okolí od nemocnice.

116.	Predmetnou koncentráciou dochádza k ekonomickému spojeniu laboratórií podnikateľa HPL  ako poskytovateľa biochemických vyšetrení, ktorý z laboratórií v mestách Veľký Meder, Šurany, Štúrovo, Dubnica nad Váhom a Handlová [.....................................................................................................................................................................................................................................................................................................], pričom zvoz biologického materiálu predmetný podnikateľ poskytuje [.........................................................................................], s laboratóriami MEDIREX GROUP, ktoré na území NSK a TrSK pôsobili prostredníctvom zvozov biologického materiálu do centrálneho laboratória v Bratislave, pričom tým, že v roku 2012 podnikatelia RB a HJL nadobudli kontrolu nad podnikateľom G-Lab,  aj prostredníctvom laboratória v meste Nitra. - [...] obchodné tajomstvo podnikateľa JH, informácia o zvoze biologického materiálu
 
117.	Najväčším konkurentom podnikateľov RB, HJL a JH (laboratórií MEDIREX GROUP a HPL) v odbornosti biochémia v prípade realizácie predmetnej koncentrácie bude Skupina Penta s biochemickými laboratóriami v mestách Komárno, Nitra, Nové Zámky, Šaľa, Bánovce nad Bebravou, Partizánske, ako aj v mestách Bratislava, Bytča, Žiar nad Hronom, Zvolen, Banská Bystrica a Ružomberok.

118.	Na území TrSK taktiež pôsobí podnikateľ synlab, pričom potenciálne zvozmi biologického materiálu z laboratória v Bratislave aj na území NSK. 

119.	Podnikateľ KLINICKÁ BIOCHÉMIA zasahuje zvozmi biologického materiálu len na severnú časť územia TrSK, činnosť podnikateľa Laboratóriá Piešťany zasahuje do severnej časti NSK a južnej časti TrSK. 

120.	Ďalšími poskytovateľmi biochemických vyšetrení na území NSK a TrSK sú najmä poskytovatelia ÚZS (napríklad Nemocnica s poliklinikou Myjava, Nemocnica s poliklinikou Nové Mesto nad Váhom, Nemocnica s poliklinikou Prievidza, Fakultná nemocnica Trenčín, NsP Dunajská Streda, Nemocnice s poliklinikami Topoľčany, Mestská nemocnica s poliklinikou Prof. MUDr. R. Korca, Zlaté Moravce, FN Nitra, Nemocnice s poliklinikami Levice, FORLIFE Komárno).

121.	Úrad vychádzajúc z podkladov a informácií získaných v predmetnom správnom konaní ako aj v správnom konaní číslo 0032/OK/2012 zistil, že vzhľadom na to, že po koncentrácii v oblasti poskytovania laboratórnych služieb SVaLZ v odbornosti biochémia budú podnikatelia RB, HJL a JH (laboratóriá MEDIREX GROUP a HPL) na území NSK a TrSK vystavení hospodárskej súťaži najmä zo strany laboratórií Skupiny Penta, na území TrSK taktiež zo strany podnikateľa synlab a v severnej časti územia taktiež zo strany podnikateľa KLINICKÁ BIOCHÉMIA, na území NSK taktiež potenciálne najmä zo strany synlab, taktiež berúc do úvahy vyjadrenia zdravotných poisťovní ohľadne vplyvu predmetnej koncentrácie na nákup laboratórnych služieb SVaLZ v odbornosti biochémia a vyjadrenia poskytovateľov laboratórnych služieb SVaLZ ohľadne dôsledkov predmetnej koncentrácie na poskytovanie laboratórnych služieb SVaLZ (ktoré úrad uvádza v časti V., odseku 3 tohto rozhodnutia), predmetná koncentrácia nevytvára alebo neposilňuje dominantné postavenie podnikateľov RB, HJL a JH (laboratórií MEDIREX GROUP a HPL), ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ v odbornosti biochémia.

Hematologické vyšetrenia okrem statimových vyšetrení

122.	Z hľadiska posúdenia celkovej veľkosti jednotlivých úradom oslovených poskytovateľov laboratórnych služieb SVaLZ v odbornosti hematológia úrad zisťoval objemy úhrad zdravotnými poisťovňami poskytujúcimi povinné verejné zdravotné poistenie jednotlivým poskytovateľom laboratórnych služieb SVaLZ danej odbornosti  v EUR a podiel jednotlivých poskytovateľov laboratórnych služieb SVaLZ v odbornosti hematológia na celkových úhradách zdravotných poisťovní za danú odbornosť v roku 2011: 

	Hematológia	
	Objem úhrad zdravotnými poisťovňami 
(EUR)	Podiel na celkových úhradách zdravotnými poisťovňami
(%)	
Skupina Penta	[.............]	[10-20] 	
Medirex Group+G-Lab+HPL
    Medirex Group+G-Lab
    HPL	[.............]
                                             [.............]
                                             [.............]	  [10-20] 
                                              [10-20]
                                                [0-5]	
synlab	[............]	                                               [5-10] 	
UN Bratislava	[............]	[5-10]*	
OÚ Bratislava	[............]	[0-5]*	
NaP Bratislava	[............]	[0-5] 	
KLINICKÁ BIOCHÉMIA	[............]	[0-5] 	
ADLaA*	[............]	[0-5] 	
BIO-HEM	[............]	[0-5] 	
Cumulus	[............]	[0-5] 	
ŠÚDTaRCh	[............]	[0-5] 	
AnalytX	[............]	[0-5] 	
HEMO MEDIKA	1188758	7,04  	
UN LP Košice	531755	3,15  	
UN Martin	453160	2,68  	
NsP Nitra	339888	2,01  	
FN Nitra	268527	1,59  	
FNsP Nové Zámky	257329	1,52  	
NOÚ Bratislava	252248	1,49  	
FORLIFE	251937	1,49  	
ÚVN Ružomberok	184432	1,09  	
FNsP Skalica	150606	0,89  	
MEDY	104985	0,62  	
Laboratóriá Piešťany	77871	0,46  	
NÚTPChaHCh	39548	0,23  	
Spolu vyššie uvedení poskytovatelia SVaLZ	12746272	75,51  	
SPOLU	16881099	100,00 	
Zdroj: informácie získané od predmetných podnikateľov v správnom konaní číslo 0032/OK/2011 a v predmetnom správnom konaní; celkový objem úhrad za odbornosť hematológia bol získaný od zdravotných poisťovní VšZP, Dôvera a Union
[...]  - obchodné tajomstvo predmetného subjektu
[...]* - dôverné informácie predmetného subjektu
„*“   - úhrady iba od VšZP

123.	Z vyššie uvedenej tabuľky vyplýva, že predmetnou koncentráciou nedôjde k významnej zmene z hľadiska výšky podielu na trhu spojených podnikateľov RB, HJL a JH (laboratórií MEDIREX GROUP a  HPL). V prípade realizácie predmetnej koncentrácie zostane štruktúra trhu obdobná, ako pred koncentráciou. 

124.	Po koncentrácii poskytovateľov hematologických vyšetrení možno začleniť z hľadiska výšky podielu do niekoľkých skupín. Prvú skupinu podnikateľov tvoria dvaja poskytovatelia – laboratóriá Skupiny Penta a spojení podnikatelia RB, HJL a JH (laboratóriá MEDIREX GROUP a HPL),  ktorí majú podiely [10-20] %, čo nenaznačuje vznik alebo posilnenie individuálneho dominantného postavenia podnikateľov RB, HJL a JH v dôsledku predmetnej koncentrácie. S odstupom nasledujú 3 podnikatelia s podielom [5-10] %.

125.	Z hľadiska pôsobenia jednotlivých úradom oslovených poskytovateľov laboratórnych služieb SVaLZ v odbornosti hematológia na území NSK a TrSK úrad zistil nasledujúce skutočnosti:

126.	Skupina Penta je poskytovateľom laboratórnych služieb SVaLZ, ktorý v odbornosti hematológia pôsobí na [......................................................] v odbornosti hematológia, pričom má: hematologické laboratórium v mestách Šaľa a Bánovce nad Bebravou, taktiež vykonáva zvoz biologického materiálu [.........................................................................], má centrálne laboratórium v Ružomberku, pričom zvoz biologického materiálu z predmetného laboratória [..........................................................................]. - [...] obchodné tajomstvo podnikateľa Penta, informácie o územnom pôsobení Skupiny Penta  

127.	Vychádzajúc z informácií poskytnutých VšZP ohľadne zazmluvnených poskytovateľov laboratórnych služieb SVaLZ v odbornosti hematológia, ďalší poskytovatelia laboratórnych služieb SVaLZ v predmetnej odbornosti pôsobia vo väčšom alebo menšom rozsahu lokálne, napríklad:
1.	synlab – má hematologické laboratóriá v Ilave a v Púchove, pričom zvoz biologického materiálu poskytuje do 50 km od predmetných laboratórií, a teda pôsobí v severnej časti TrSK (zvozmi biologického materiálu z laboratória v Bratislave synlab na územie NSK a ani TrSR nezasahuje), 
2.	KLINICKÁ BIOCHÉMIA – zvozmi biologického materiálu zasahuje do severnej časti TrSK, 
3.	Nemocnica s poliklinikou Považská Bystrica,
4.	Nemocnica s poliklinikou v Ilave, 
5.	Nemocnica s poliklinikou Myjava,
6.	Nemocnica s poliklinikou Nové Mesto nad Váhom,
7.	Nemocnica s poliklinikou Prievidza,
8.	Fakultná nemocnica Trenčín,
9.	NsP Dunajská Streda,
10.	Nemocnice s poliklinikami Topoľčany,
11.	Mestská nemocnica s poliklinikou Prof. MUDr. R. Korca, Zlaté Moravce,
12.	Fakultná nemocnica s poliklinikou Nové zámky,
13.	FN Nitra,
14.	Nemocnice s poliklinikami Levice,
15.	HEMO MEDIKA (laboratórium Levice),
16.	FORLIFE Komárno.

128.	Na územie NSK a TrSK môžu existujúcimi, prípadne možnými zvozmi biologického materiálu zasahovať aj ďalší poskytovatelia laboratórnych služieb v odbornostiach biochémia a hematológia, ako napríklad:
1.	Laboratóriá Piešťany, 
2.	AnalytX. 

129.	Vzhľadom na to, že úrad mal k dispozícii informácie ohľadne objemu úhrad podľa fakturačného miesta laboratória jednotlivých úradom oslovených poskytovateľov laboratórnych služieb SVaLZ a nie podľa toho, odkiaľ pochádzala biologická vzorka, ktorú laboratórium vyšetrovalo (resp. miesto lekára ako objednávateľa laboratórneho vyšetrenia danej odbornosti), nebolo možné presne identifikovať podiely jednotlivých poskytovateľov hematologických laboratórnych služieb SVaLZ v NSK a TrSK. 

130.	Objem úhrad zdravotnými poisťovňami za hematologické vyšetrenia laboratóriám Skupiny Penta v mestách Bratislava, Šaľa, Bánovce nad Bebravou, Partizánske a Ružomberok v roku 2011 predstavoval [.....................] EUR. - [...] obchodné tajomstvo  podnikateľa Penta

131.	Objem úhrad zdravotnými poisťovňami za hematologické vyšetrenia laboratóriám MEDIREX GROUP, ktoré sa nachádzajú v západnej časti územia SR, v roku 2011 predstavoval  [....................................] EUR. - [...] obchodné tajomstvo podnikateľov RB a HJL
Ako sa uvádza v oznámení koncentrácie, „... najväčšia koncentrovanosť zákazníkov je daná v nemocniciach, poliklinikách a iných zdravotníckych zariadeniach a centrách...“ Vzhľadom uvedené ako aj vzhľadom na to, že laboratóriá, resp. zberné miesta MEDIREX GROUP sa nachádzajú najmä v nemocniciach a poliklinikách v meste Bratislava a jeho okolí (Malacky, Pezinok, Modra, Senec, Šamorín a Dunajská Streda, je možné predpokladať, že veľkú časť objemu úhrad za poskytnuté laboratórne služby SVaLZ v odbornosti biochémia je tvorená úhradami za laboratórne vyšetrenia biologických vzoriek, ktoré pochádzajú z Bratislavy a jej okolia (Malacky, Pezinok, Modra, Senec, Šamorín a Dunajská Streda). 

132.	Objem úhrad zdravotnými poisťovňami za hematologické vyšetrenia laboratóriám synlab v mestách Bratislava, Ilava a Púchov v roku 2011 predstavoval [.........................] EUR. - [...] obchodné tajomstvo podnikateľa synlab

133.	Objem úhrad zdravotnými poisťovňami za hematologické vyšetrenia [.........................................................] podnikateľa KLINICKÁ BIOCHÉMIA v roku 2011 predstavoval [.........................] EUR. - [...] obchodné tajomstvo podnikateľa KLINICKÁ BIOCHÉMIA

134.	Objem úhrad zdravotnými poisťovňami za biochemické vyšetrenia laboratórií HPL v mestách Veľký Meder, Topoľčany, Šurany, Štúrovo, Dubnica nad Váhom a Handlová v roku 2011 predstavoval [.................................] EUR. - [...] obchodné tajomstvo podnikateľa JH

135.	Do severnej časti NSK a južnej časti TrSK zasahuje činnosť podnikateľa Laboratóriá Piešťany, ktorého objem úhrad zdravotnými poisťovňami za hematologické vyšetrenia v roku 2011 predstavoval 77 871 EUR.

136.	V NSK pôsobí podnikateľ HEMO MEDIKA, ktorého objem úhrad zdravotnými poisťovňami za hematologické vyšetrenia v laboratóriu Levice v roku 2011 predstavoval 56 434 EUR.

137.	Ďalšími poskytovateľmi hematologických vyšetrení na území NSK a TrSK sú najmä poskytovatelia ÚZS, ktorí sú charakteristickí tým, že vo väčšine prípadov poskytujú laboratórne vyšetrenia najmä pre vlastné potreby, neposkytujú zvoz biologického materiálu alebo ho poskytujú iba v blízkom okolí od nemocnice.

138.	Predmetnou koncentráciou dochádza k spojeniu podnikateľa HPL ako poskytovateľa hematologických vyšetrení, ktorý z laboratórií v mestách Veľký Meder, Šurany, Štúrovo, Dubnica nad Váhom a Handlová [..............................................................................................................................................................................................................................................................................................], pričom zvoz biologického materiálu podnikateľ HPL poskytuje [.....................................................................................................], s laboratóriami MEDIREX GROUP, ktoré na území NSK a TrSK pôsobili prostredníctvom zvozov biologického materiálu do centrálneho laboratória v Bratislave. - [...] obchodné tajomstvo podnikateľa JH, informácie o zvoze biologického materiálu

139.	Najväčším konkurentom podnikateľov RB, HJL a JH (laboratórií MEDIREX GROUP a HPL) v odbornosti hematológia v prípade realizácie predmetnej koncentrácie bude Skupina Penta s hematologickými laboratóriami v mestách Šaľa, Bánovce nad Bebravou a Partizánske, ako aj v mestách Bratislava a Ružomberok.

140.	Na území TrSK taktiež pôsobí podnikateľ synlab, pričom potenciálne zvozmi biologického materiálu z laboratória v Bratislave aj na území NSK. 

141.	Podnikateľ KLINICKÁ BIOCHÉMIA zasahuje zvozmi biologického materiálu len na severnú časť územia TrSK, podnikateľ Laboratóriá Piešťany do severnej časti NSK a južnej časti TrSK, na území NSK pôsobí podnikateľ HEMO MEDIKA (laboratórium Levice).

142.	Ďalšími poskytovateľmi hematologických vyšetrení na území NSK a TrSK sú najmä poskytovatelia ÚZS (napríklad Nemocnica s poliklinikou Považská Bystrica, Nemocnica s poliklinikou v Ilave, Nemocnica s poliklinikou Myjava, Nemocnica s poliklinikou Nové Mesto nad Váhom, Nemocnica s poliklinikou Prievidza, Fakultná nemocnica Trenčín, NsP Dunajská Streda, Nemocnice s poliklinikami Topoľčany, Mestská nemocnica s poliklinikou Prof. MUDr. R. Korca, Zlaté Moravce, Fakultná nemocnica s poliklinikou Nové zámky, FN Nitra, Nemocnice s poliklinikami Levice, FORLIFE Komárno). 

143.	Úrad vychádzajúc z podkladov a informácií získaných v predmetnom správnom konaní ako aj v správnom konaní číslo 0032/OK/2012 zistil, že vzhľadom na to, že po koncentrácii v oblasti poskytovania laboratórnych služieb SVaLZ v odbornosti hematológia budú podnikatelia RB, HJL a JH na území NSK a TrSK vystavení hospodárskej súťaži najmä zo strany laboratórií Skupiny Penta, na území TrSK taktiež zo strany podnikateľa synlab a v severnej časti územia taktiež podnikateľa KLINICKÁ BIOCHÉMIA, na území NSK okrem Skupiny Penta zo strany podnikateľa HEMO MEDIKA a taktiež potenciálne najmä zo strany synlab, pričom berúc do úvahy vyjadrenia zdravotných poisťovní ohľadne vplyvu predmetnej koncentrácie na nákup laboratórnych služieb SVaLZ v odbornosti hematológia a vyjadrenia poskytovateľov laboratórnych služieb SVaLZ ohľadne dôsledkov predmetnej koncentrácie na poskytovanie laboratórnych služieb SVaLZ (ktoré úrad uvádza v časti V., odseku 3 tohto rozhodnutia), predmetná koncentrácia nevytvára alebo neposilňuje dominantné postavenie podnikateľov RB, HJL a JH (laboratórií MEDIREX GROUP a HPL), ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ v odbornosti hematológia.

Mikrobiologické, patologické a genetické vyšetrenia

144.	V odbornostiach mikrobiológia, patológia a genetika sa činnosť podnikateľov RB a HJL a JH (t.j. laboratórií MEDIREX GROUP a HPL) neprekrýva: 
-	v odbornosti mikrobiológia pôsobia laboratóriá HPL s podielom približne [....] % na celkových úhradách zdravotných poisťovní za laboratórne služby predmetnej odbornosti v roku 2011, pričom laboratóriá MEDIREX GROUP laboratórne služby danej odbornosti neposkytujú, - [...] obchodné tajomstvo JH 
-	v odbornosti patológia pôsobia laboratóriá MEDIREX GROUP s podielom takmer [....] % na celkových úhradách zdravotných poisťovní za laboratórne služby predmetnej odbornosti v roku 2011, pričom laboratóriá HPL laboratórne služby danej odbornosti neposkytujú, - [...] obchodné tajomstvo RB a HJL
-	v odbornosti genetika pôsobia laboratóriá MEDIREX GROUP s podielom [....] % na celkových úhradách zdravotných poisťovní za laboratórne služby predmetnej odbornosti v roku 2011, pričom laboratóriá HPL laboratórne služby danej odbornosti neposkytujú. - [...] obchodné tajomstvo RB a HJL

145.	Vo vyššie uvedených odbornostiach teda laboratóriá MEDIREX GROUP a laboratóriá HPL nie sú aktuálnymi konkurentmi. 

146.	Úrad taktiež zisťoval, či by sa predmetnou koncentráciou eliminovala potenciálna konkurencia laboratórií MEDIREX GROUP a HPL, pričom vyzval zdravotné poisťovne aby uviedli, či v minulosti nakupovali od laboratórií MEDIREX GROUP laboratórne služby v odbornosti mikrobiológia a či v minulosti nakupovali od laboratórií HPL  laboratórne služby v odbornostiach patológia a genetika. 

147.	Z vyjadrení zdravotných poisťovní VšZP, Dôvera aj Union vyplýva, že laboratóriá MEDIREX GROUP a HPL neboli potenciálnymi konkurentmi vo vyššie uvedených odbornostiach. 
Vzhľadom na vyššie uvedené úrad zistil, že predmetná koncentrácia nevytvára alebo neposilňuje dominantné postavenie podnikateľov RB, HJL a JH, ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ v jednotlivých odbornostiach mikrobiológia, patológia a genetika.

Imunologické a alergologické vyšetrenia

148.	Laboratóriá MEDIREX GROUP vyšetrujú biologické vzorky v rámci odbornosti imunológia a alergológia v centrálnych laboratóriách, a to v Bratislave a v Košiciach, pričom biologické vzorky zo západnej časti Slovenska sa vyšetrujú v centrálnom laboratóriu Bratislave a vzorky z východnej časti Slovenska sa vyšetrujú v centrálnom laboratóriu v Košiciach. 

149.	Podnikateľ HPL vyšetruje biologické vzorky v rámci odbornosti imunológia a alergológia v laboratóriu v Komárne, z ktorého [..........................................................................................................................................................................], pričom spádová oblasť tohto laboratória je tvorená mestami [............................................................................]. – [...] obchodné tajomstvo podnikateľa JH, informácie o zvoze biologického materiálu  

150.	Z hľadiska posúdenia celkovej veľkosti jednotlivých úradom oslovených poskytovateľov laboratórnych služieb SVaLZ v odbornosti imunológia a alergológia úrad zisťoval objemy úhrad zdravotnými poisťovňami poskytujúcimi povinné verejné zdravotné poistenie jednotlivým poskytovateľom laboratórnych služieb SVaLZ danej odbornosti v EUR a podiel jednotlivých poskytovateľov laboratórnych služieb SVaLZ v odbornosti imunológia a alergológia na celkových úhradách zdravotných poisťovní za danú odbornosť v roku 2011: 

	Alergológia a imunológia	
	Objem úhrad zdravotnými poisťovňami 
(EUR)	Podiel na celkových úhradách zdravotnými poisťovňami
(%)	
Medirex Group+G-Lab+HPL
    Medirex Group+G-Lab
    HPL	   [..............]
                                             [..............]
                                             [..............]	[20-30] 
                                                 [20-30]
                                                  [0-5]	
KLINICKÁ BIOCHÉMIA	[..............]	[5-10]  	
OÚ Bratislava	[..............]	[5-10]*	
ADLaA*	[..............]	[5-10] 	
synlab	[..............]	[0-5] 	
ŠÚDTaRCH	[..............]	[0-5] 	
Cumulus	[..............]	[0-5] 	
AnalytX	[..............]	[0-5] 	
UN Bratislava	[..............]	[0-5]*	
Skupina Penta	[..............]	[0-5] 	
UN LP Košice	779729	5,08  	
FN Nitra	612378	3,99  	
UN Martin	229580	1,50  	
Laboratóriá Piešťany	218067	1,42  	
ÚVN Ružomberok	204102	1,33  	
MEDY	184561	1,20  	
NÚTPChaHCh	22964	0,15  	
Spolu vyššie uvedení poskytovatelia SVaLZ	12078931,84
	78,73  	
SPOLU	15342254	100,00    	
Zdroj: informácie získané od predmetných podnikateľov v správnom konaní číslo 0032/OK/2011 a v predmetnom správnom konaní; celkový objem úhrad za odbornosť hematológia bol získaný od zdravotných poisťovní VšZP, Dôvera a Union
[...]  - obchodné tajomstvo predmetného subjektu
[...]* - dôverné informácie predmetného subjektu
„*“  - úhrady iba od VšZP

151.	Z vyššie uvedenej tabuľky vyplýva, že predmetnou koncentráciou nedôjde k významnej zmene z hľadiska výšky podielu na trhu spojených podnikateľov RB, HJL a JH (laboratórií MEDIREX GROUP a HPL). V prípade realizácie predmetnej koncentrácie zostane štruktúra trhu obdobná, ako pred koncentráciou.

152.	Predmetnou koncentráciou dochádza k spojeniu laboratórií MEDIREX GROUP, ktoré prostredníctvom zvozov biologického materiálu pôsobia [............................................................................................................................] s laboratóriom HPL, ktoré v odbornosti imunológia a alergológia prostredníctvom zvozov biologického materiálu pôsobí lokálne – [..............................................................................................................................]. - [...] obchodné tajomstvo predmetných podnikateľov, informácia o územnom pôsobení predmetných podnikateľov

153.	Z hľadiska poskytovaných zvozov biologického materiálu sa teda činnosť laboratórií MEDIREX GROUP a HPL prekrýva [....................................................]. - [...] obchodné tajomstvo predmetných podnikateľov, informácia o územnom pôsobení predmetných podnikateľov

154.	Vychádzajúc z informácii poskytnutých VšZP ohľadne predmetnou zdravotnou poisťovňou zazmluvnených poskytovateľov služieb SVaLZ danej odbornosti sú napr. ďalší územne najbližší poskytovatelia k laboratóriu HPL v Komárne z vyše 30 zazmluvnených:
1.	OÚ Bratislava (Bratislava),
2.	FN Nitra (Nitra),
3.	Analytx (Trnava),
4.	UN Bratislava (Bratislava),
5.	Imunoalergológia Dzurilla s.r.o.(Nitra),
6.	Centrum Alergológie a klinickej imunológie s.r.o (Dunajská Streda),
7.	synlab (Bratislava),
8.	Skupina Penta – Alpha medical (Banská Bystrica a Stropkov),
9.	SK LAB s.r.o. (Lučenec).

155.	Laboratórium MEDIREX GROUP v Bratislave dosiahlo objem úhrad od zdravotných poisťovní za imunologické a alergologické vyšetrenia v roku 2011 vo výške [...........................] EUR. - [...] obchodné tajomstvo podnikateľa RB 
Laboratórium HPL v Komárne dosiahlo objem úhrad od zdravotných poisťovní za imunologické a alergologické vyšetrenia v roku 2011 vo výške [.....................] EUR. - [...] obchodné tajomstvo podnikateľa JH

156.	OÚ Bratislava, ktorý zvozmi biologického materiálu [............................................................................................], dosiahol objem úhrad od zdravotných poisťovní za imunologické a alergologické vyšetrenia v roku 2011 vo výške [........................]*  EUR. - [...] zistenie úradu vyplývajúce z informácií označených OÚ Bratislava ako dôverná informácia; - [...]* dôverná informácia OÚ Bratislava

157.	FN Nitra, ktorá zvozmi biologického materiálu zasahuje do územia, kde sa činnosť laboratórií MEDIREX GROUP a HPL prekrýva, dosiahla objem úhrad od zdravotných poisťovní za imunologické a alergologické vyšetrenia v roku 2011 vo výške 612 378 EUR. 
  
158.	Vychádzajúc z podkladov a informácií získaných v predmetnom správnom konaní teda alternatívnymi poskytovateľmi imunologických a alergologických vyšetrení na území, kde sa činnosť laboratórií MEDIREX GROUP a HPL prekrýva, sú najmä OÚ Bratislava, FN Nitra, taktiež Skupina Penta, Imunoalergológia Dzurilla s.r.o., Centrum Alergológie a klinickej imunológie s.r.o. a potenciálne aj synlab. 

159.	Taktiež berúc do úvahy informácie poskytnuté zdravotnými poisťovňami, ktoré svojou nákupnou politikou sú hlavnými tvorcami štruktúry trhu v predmetnej oblasti, úrad zistil, že z pohľadu zdravotných poisťovní sa predmetnou koncentráciou nemenia podmienky nákupu laboratórnych vyšetrení v odbornosti imunológia a alergológia. VšZP sa vyjadrila, že „dostupnosť zdravotnej starostlivosti v službách SVaLZ v odbornosti imunológia a alergológia je dostatočne zabezpečená, Dôvera sa vyjadrila, že pokiaľ by došlo k predmetnej koncentrácií, nezmenili by sa podmienky nákupu zdravotnej starostlivosti zo strany Dôvery oproti okolnostiam nákupu zdravotnej starostlivosti, ktoré existujú pri súčasnom stave a taktiež Union potvrdila, že pri nákupe v odbornosti klinická imunológia a alergológia je rozhodujúce pokrytie na úrovni krajov... V každom kraji je zastúpených niekoľko poskytovateľov tejto odbornosti, s ktorými ma Union ZP uzavretú zmluvu...“ Z predmetných informácií vyplýva, že zdravotné poisťovne majú možnosť zabezpečiť vyšetrenia u alternatívnych poskytovateľov SVaLZ. 

160.	Úrad vychádzajúc z podkladov a informácií získaných v predmetnom správnom konaní ako aj v správnom konaní číslo 0032/OK/2012 zistil, že vzhľadom na vyššie uvedené skutočnosti a berúc do úvahy vyjadrenia zdravotných poisťovní ohľadne vplyvu predmetnej koncentrácie na nákup laboratórnych služieb SVaLZ v odbornosti imunológia a alergológia a vyjadrenia poskytovateľov laboratórnych služieb SVaLZ ohľadne dôsledkov predmetnej koncentrácie na poskytovanie laboratórnych služieb SVaLZ (ktoré úrad uvádza v časti V., odseku 3 tohto rozhodnutia), predmetná koncentrácia nevytvára alebo neposilňuje dominantné postavenie podnikateľov RB, HJL a JH (laboratórií MEDIREX GROUP a HPL), ktorého dôsledkom sú významné prekážky efektívnej hospodárskej súťaže na relevantnom trhu v oblasti poskytovania laboratórnych služieb SVaLZ v odbornosti imunológia a alergológia.
   
3.2	Vplyv predmetnej koncentrácie na hospodársku súťaž v oblasti poskytovania laboratórnych služieb SVaLZ v odbornostiach biochémia, hematológia, mikrobiológia, patológia, genetika a imunológia a alergológia – posúdenie koordinačných účinkov koncentrácie 

161.	Z hľadiska celkového posúdenia postavenia poskytovateľov laboratórnych služieb SVaLZ berúc do úvahy jednotlivé odbornosti biochémia, hematológia, mikrobiológia, patológia, genetika a imunológia a  alergológia, ako aj všetky uvedené odbornosti, úrad zistil nasledujúce podiely úhrad zdravotných poisťovní jednotlivým úradom osloveným poskytovateľom laboratórnych služieb SVaLZ na celkových úhradách zdravotných poisťovní v danej odbornosti, resp. vo všetkých uvedených odbornostiach, v roku 2011:   

	Biochémia	Hematoló-gia	Mikrobio-lógia	Patológia	Genetika	Imunológia
a alergológia	SPOLU	
Medirex Group + G-Lab +HPL
Medirex Group+G-Lab
HPL	[10-20]

         [10-20]
         [0-5]	[10-20]

         [10-20]
           [0-5]	[30-40]

      -
          [30-40]	[10-20]

     [10-20]
-	[10-20]

     [10-20]
-	[20-30]

        [20-30]
          [0-5]	[20-30]   

[10-20] 
 [5-10]  	
Skupina Penta	[10-20]	[10-20]	[10-20]	[20-30]	[5-10]	[0-5]	[10-20] 	
synlab	[5-10]	[5-10]	[10-20]	-	-	[0-5]	[5-10]  	
KLINICKÁ BIOCHÉMIA	[5-10]	[0-5]	[0-5]	-	-	[5-10]	[0-5] 	
OÚ Bratislava	[0-5]	[0-5]	-	[0-5]	[10-20]	[5-10]	[0-5]*	
NaP Bratislava	[0-5]	[0-5]	[0-5]	-	-	-	[0-5]  	
Cytopathos	-	-	-	[10-20]	-	-	[0-5]  	
ADLaA	   [0-5]*	[0-5]*	[0-5]*	-	-	[5-10]*	[0-5]	
UN Bratislava	[0-5]	[5-10]	[0-5]	[0-5]	[0-5]	[0-5]	[0-5]*	
AnalytX	[0-5]	[0-5]	[0-5]	-	-	[0-5]	[0-5] 	
Martinské bioptické centrum	-	-	-	[5-10]	[0-5]	-	[0-5]  	
Cumulus	[0-5]	[0-5]	-	-	-	[0-5]	[0-5]	
ŠÚDTaRCh	[0-5]	[0-5]	[0-5]	-	[0-5]	[0-5]	[0-5] 	
BIO-HEM	[0-5]	[0-5]	-	-	-	-	[0-5] 	
Malá Praha	[0-5]	-	[0-5]	-	-	-	[0-5] 	
UN LP Košice	1,69	3,15	2,14	4,58	1,60	5,08	2,50   	
FN Nitra	1,86	1,59	2,64	1,49	1,77	3,99	2,11   	
UN Martin	1,45	2,68	0,87	4,45	0,71	1,50	1,75   	
NOÚ Bratislava	1,05	1,49	-	2,15	11,81	-	1,46   	
Ria Laboratórium	3,08	-	-	-	-	-	1,46   	
Gendiagnostica	-	-	-	-	25,55	-	1,27   	
NsP Nitra	1,63	2,01	0,84	1,04	-	-	1,23   	
MEDY	0,84	0,62	1,90	-	-	1,20	0,92   	
ÚVN Ružomberok	0,78	1,09	0,96	0,54	-	1,33	0,82   	
Laboratóriá Piešťany	0,27	0,46	2,69	-	-	1,42	0,81   	
HEMO MEDIKA	-	7,04	-	-	3,06	-	0,77   	
FORLIFE	0,95	1,49	-	0,74	-	-	0,67   	
FNsP Skalica	0,68	0,89	1,10	0,38	-	-	0,66   	
Medikocentrum	0,79	-	-	-	-	-	0,37   	
FNsP Nové Zámky	-	1,52	0,74	-	-	-	0,28   	
NÚTPChaHCh	0,11	0,23	0,72	-	-	0,15	0,27   	
Spolu vyššie uvedení poskytovatelia SVaLZ	74,19	75,51	87,70	80,58	60,14	78,73	76,27 	
SPOLU	100,00	100,00	100,00	100,00	100,00	100,00	100,00	
Zdroj: informácie získané od predmetných podnikateľov v správnom konaní číslo 0032/OK/2011 a v predmetnom správnom konaní; celkový objem úhrad za jednotlivé odbornosti laboratórnych služieb SVaLZ bol získaný od zdravotných poisťovní VšZP, Dôvera a Union
[...]  - obchodné tajomstvo predmetného subjektu
[...]* - dôverné informácie predmetného subjektu
„*“   - úhrady iba od VšZP
„ -”  - predmetné laboratórium danú službu v roku 2011 neposkytovalo 

162.	Predmetnou koncentráciou sa teda vytvára štruktúra poskytovania laboratórnych služieb SVaLZ z hľadiska všetkých odborností biochémia, hematológia, mikrobiológia, patológia, genetika a imunológia a alergológia, ktorá bude charakteristická 2 najväčšími poskytovateľmi – laboratóriá MEDIREX GROUP a HPL a laboratóriá Skupiny Penta, ktorých spoločný podiel na celkových úhradách zdravotných poisťovní v predmetných odbornostiach v roku 2011 tvoril takmer [...] %, pričom laboratóriá MEDIREX GROUP a HPL poskytujú komplexné laboratórne služby SVaLZ [.................................................................]¹ a laboratóriá Skupiny Penta poskytujú komplexné laboratórne služby SVaLZ [.................................................]².  Ako vyplýva z vyššie uvedenej tabuľky, podiel ostatných poskytovateľov laboratórnych služieb SVaLZ je podstatne nižší. - [...] výpočet úradu na základe informácií označených podnikateľmi RB, HJL, JH a Penta ako obchodné tajomstvo, - [...]¹ zistenie úradu na základe informácií tvoriacich predmet obchodného tajomstva podnikateľov RB, HJL a JH, [...]² zistenie úradu na základe informácií tvoriacich predmet obchodného tajomstva podnikateľa Penta    

163.	Vzhľadom na vyššie uvedené skutočnosti úrad zvažoval, či sa posudzovanou koncentráciou zmení charakter hospodárskej súťaže v oblasti poskytovania laboratórnych služieb SVaLZ tak, že sa zvýši pravdepodobnosť zosúladeného postupu poskytovateľov laboratórnych služieb SVaLZ bez existencie explicitnej dohody, ktorí predtým navzájom svoje správanie nekoordinovali, alebo že koncentrácia uľahčí, upevní alebo zefektívni zosúladený postup poskytovateľov laboratórnych služieb SVaLZ, ktorí svoje správanie koordinovali už pred koncentráciou, pričom koordinácia správania sa môže mať viacero podôb, napríklad koordinácia z účelom udržania vyšších cien nad konkurenčnou úrovňou, delenie si zákazníkov, delenie si geografických území pôsobenia.

164.	Úrad vyzval zdravotné poisťovne, aby sa vyjadrili aký bude mať predmetná koncentrácia dopad na možnú koordináciu poskytovateľov služieb SVaLZ, taktiež aby uviedli či majú vedomosť o koordinácii poskytovateľov služieb SVaLZ v súčasnosti a/alebo v minulosti, pričom zdravotné poisťovne uviedli nasledovné:  
-	VšZP nemá vedomosť o koordinácii poskytovateľov služieb SVaLZ v súčasnosti a ani v minulosti, 
-	Dôvera nepredpokladá vplyv predmetnej koncentrácie na koordináciu poskytovateľov služieb SVaLZ,
-	Union sa ohľadne koordinácie samostatných poskytovateľov laboratórnych služieb nevyjadrila. 

165.	Vzhľadom na vyššie uvedené, ako aj vzhľadom na podklady a informácie získané úradom v predmetnom správnom konaní, nebola indikovaná existencia koordinácie poskytovateľov laboratórnych služieb SVaLZ pred predmetnou koncentráciou, a teda nebol dôvod zvažovať, či predmetnou koncentráciou sa existujúca koordinácia poskytovateľov laboratórnych služieb SVaLZ posilní. 

166.	V rámci posudzovania dopadov predmetnej koncentrácie z pohľadu vzniku kolektívnej dominancie úrad posudzoval:
1.	či je možné, aby koordinácia vznikla, 
2.	či je táto koordinácia dlhodobo udržateľná, 
pričom posudzoval zmeny v charaktere hospodárskej súťaže v oblasti poskytovania laboratórnych služieb SVaLZ, ktoré predmetná koncentrácia spôsobí. 

167.	Napriek skutočnosti, že existujú niektoré faktory pre vznik a udržanie kolektívnej dominancie v predmetnom prípade, napríklad koncentrovanosť poskytovateľov laboratórnych služieb SVaLZ v odbornostiach biochémia, hematológia, mikrobiológia, patológia, genetika a imunológia a alergológia, vysoká transparentnosť, symetria laboratórií MEDIREX GROUP spolu s HPL a laboratórií Skupiny Penta ako dôsledok predmetnej koncentrácie, existencia multitrhových kontaktov laboratórií MEDIREX GROUP spolu s HPL a laboratórií Skupiny Penta (t.j. prítomnosť na viacerých relevantných trhoch), čo by naznačovalo splnenie niektorých predpokladov pre možnú kolektívnu dominanciu laboratórií MEDIREX GROUP spolu s HPL a laboratórií Skupiny Penta, skutočnosť, že zdravotné poisťovne svojou kontraktačnou politikou v rámci nákupu laboratórnych služieb SVaLZ sú hlavnými tvorcami štruktúry trhu v predmetnej oblasti, nevytvára predpoklady pre dlhodobé udržanie prípadného vzniku koordinácie laboratórií MEDIREX GROUP spolu s HPL a laboratórií Skupiny Penta bez existencie explicitnej dohody o koordinácii.

168.	Zmenu v podmienkach hospodárskej súťaže v oblasti poskytovania laboratórnych služieb SVaLZ by mohlo priniesť zavedenie DGR systému. Úrad preto zisťoval či, kedy a v akom rozsahu bude DRG systém v SR zavedený.
V tejto súvislosti podnikateľ Alpha medical uviedol, že DGR systém „...mení správanie a postavenie jednotlivých hráčov na trhu. DRG zavádza ďaleko voľnejšiu súťaž, keďže objednávateľ síce služby hradí, ale je zároveň úplne slobodný čo sa týka výberu laboratória. Laboratóriá zároveň nie sú nijak limitované čo sa týka ich rastu a dosahovaného trhového podielu. V systéme oddeleného objednávateľa a plátcu aký je na Slovensku, majú dominantný vplyv na trh laboratórií zdravotné poisťovne. Svojím rozhodnutím aký objem laboratórnych služieb u toho ktorého laboratória zazmluvnia (tzv. limit), zároveň presne určujú trhové podiely. Aj napriek prípadnému rastu záujmu objednávateľov, nemajú laboratóriá nijakú motiváciu zvyšovať objem poskytnutých služieb (t.j. rásť na trhu, zvyšovať spoj podiel), keďže poskytnuté služby nad zazmluvnený objem (limit) im zdravotné poisťovne neuhradia. Zároveň dnes na Slovensku nie je žiaden platný predpis či štandard, ktorý by popisoval ako budú laboratóriu upravené limity (či zvýšenie alebo zníženie) v závislosti od objemu poskytnutých služieb. Z pohľadu súťaže DRG zavádza ďaleko transparentnejšie vzťahy na trhu.“  

169.	Ako už úrad uviedol v časti V., odseku 1 tohto rozhodnutia, laboratórne služby SVaLZ objednávajú najmä poskytovatelia ÚZS a AZS pre svojich pacientov, pričom výkony poskytovateľov SVaLZ sú uhrádzané najmä zdravotnými poisťovňami z prostriedkov verejného zdravotného poistenia na základe zmlúv uzavretých medzi zdravotnými poisťovňami a poskytovateľmi laboratórnych služieb SVaLZ. 

170.	K dátumu vydania tohto rozhodnutia zdravotné poisťovne v rámci nákupu ÚZS používali úhradu za hospitalizačný prípad, ktorá sa skladá z paušálnej platby za ukončenú hospitalizáciu (diferencovanú podľa typu nemocnice a oddelenia), z úhrady za osobitne hradený zdravotnícky materiál, resp. lieky a prípadne za iné zložky vyplývajúce z konkrétnej zmluvy medzi poskytovateľom zdravotnej starostlivosti a zdravotnou poisťovňou, pričom taktiež laboratórne služby SVaLZ poskytnuté alebo objednané daným poskytovateľom ÚZS počas hospitalizácie sú hradené zdravotnými poisťovňami samostatne. 

171.	Ako sa uvádza v Koncepcii zabezpečenia a zavedenia DRG systému, takýto spôsob úhrad nerozlišuje medicínsko–ekonomickú náročnosť, diagnosticko–liečebný proces, nezohľadňuje diagnózu, vedľajšie diagnózy ani prípadné komplikácie, dĺžku hospitalizácie, vek, pohlavie a závažnosť zdravotného stavu, v dôsledku čoho rovnaké vyšetrovacie a liečebné aktivity a rovnaká zdravotná starostlivosť o hospitalizovaného pacienta je zdravotnými poisťovňami rôzne uhrádzaná. 

172.	DRG systém umožní v oblasti poskytovania ÚZS zatriediť hospitalizácie podľa diagnóz a diagnosticko–liečebných procedúr (výkonov) do skupín, ktoré majú podobné klinické charakteristiky a podobnú ekonomickú náročnosť (homogénne skupiny prípadov).
Podľa vyjadrenia Úradu pre dohľad nad zdravotnou starostlivosťou (ďalej len „ÚDZS“), ktorý sa s účinnosťou od 01. 04. 2011 stal centrom pre klasifikačný systém diagnosticko-terapeutických skupín, zavedenie úhrad pre poskytovateľov zdravotnej starostlivosti (ďalej len „PZS“) podľa DRG systému sa však skôr ako v roku 2015 neplánuje. Taktiež nie je jednoznačne zrejmý rozsah, v akom bude DRG systém v SR zavedený – v tejto súvislosti ÚDZS uviedol: „Zavedenie DRG systému sa bude pravdepodobne týkať všetkých ústavných PZS okrem psychiatrických oddelení a liečební, liečební dlhodobo chorých a niektorých špecializovaných denných stacionárov. Presný rozsah PZS, ktorých sa nebude týkať zavedenie DRG na Slovensku však ukáže až ďalší vývoj.“  
Ohľadne vplyvu zavedenia DRG systému na poskytovateľov laboratórnych služieb SVaLZ ÚDZS uviedol: „Poskytovateľ nemocničnej ZS si bude zabezpečovať laboratórne služby SVaLZ alebo vlastným vnútro nemocničným laboratóriom, alebo na základe zmluvného vzťahu s jedným alebo viacerými dodávateľmi SVaLZ výkonov. PZS bude laboratóriu uhrádzať poskytnuté výkony SVaLZ pre lôžkových pacientov z objemu finančných prostriedkov, ktoré dostane uhradené za hospitalizovaných pacientov v rámci DRG systému od ZP. Cena za výkon sa má odvíjať od zmluvných podmienok, predpokladá sa však od bodov a hodnoty bodu. Ako bude stanovená cena, počet bodov, hodnota bodu, resp. či bude horná a dolná hranica bodu, bude závisieť od usmernenia MZ SR a súvisiaceho cenového opatrenia. ... Predpokladá sa, že zavedenie DRG zníži objem objednávaných laboratórnych vyšetrení pre hospitalizovaných pacientov z dôvodu priamej zodpovednosti objednávajúceho oddelenia za úhradu. Indikácia vyšetrení sa pravdepodobne zefektívni, môže sa znížiť počet opakovaných vyšetrení nepotrebných pre zabezpečenie liečby pacienta. Obdobné skúsenosti existujú v zahraničí.“ 

173.	Z vyjadrení ÚDZS vyplýva, že nie je jednoznačne zrejmé kedy a v akom rozsahu bude DRG systém v oblasti poskytovania zdravotnej starostlivosti v Slovenskej republike zavedený, a teda v akom rozsahu zavedenie DRG systému ovplyvní poskytovanie laboratórnych služieb SVaLZ; ďalej nie je jednoznačne zrejmé akým spôsobom budú laboratórne služby SVaLZ uhrádzané po zavedení DRG systému, na základe čoho zavedenie DRG systému nie je možné zobrať do úvahy ako budúcu zmenu ovplyvňujúcu hospodársku súťaž na relevantnom trhu v oblasti poskytovania laboratórnych služieb SVaLZ, ktorej vplyv by bolo možné primerane predvídať.  

174.	Vzhľadom na vyššie uvedené skutočnosti a berúc do úvahy vyjadrenia zdravotných poisťovní ohľadne vplyvu predmetnej koncentrácie na podmienky hospodárskej súťaže úrad zistil, že predmetná koncentrácia pri zachovaní existujúcich podmienok nákupu laboratórnych služieb SVaLZ nevytvára a ani neposilňuje kolektívne dominantné postavenie laboratórií MEDIREX GROUP spolu s HPL a laboratórií Skupiny Penta, ktorého dôsledkom sú významné prekážky efektívnej hospodárskej súťaže na relevantnom trhu v predmetnej oblasti.  

4.	   Posúdenie vertikálnych účinkov koncentrácie

175.	V oznámení predmetnej koncentrácie sa uvádza, že podnikateľ HPL prostredníctvom spoločnosti HPL Servis vyrába kultivačné médiá, ktoré sú základom mikrobiologických vyšetrení a ktoré slúžia na rôzne použitie v diagnostike a zásadne ovplyvňujú kvalitu mikrobiologickej diagnostiky. 
Avšak vzhľadom na to, ako sa v oznámení koncentrácie uvádza: „Táto činnosť je však obmedzená takmer výlučne pre účely skupiny ... [....] % z týchto kultivačných médií je určených pre účastníka HPL“, berúc do úvahy vyjadrenie podnikateľa Alpha medical (ktorý uviedol: „Čo sa týka faktu, že spoločnosť HPL Servis, ako člen skupiny HPL spol. s r.o., vyrába kultivačné médiá, ktoré sú základom mikrobiologických vyšetrení, môžeme potvrdiť, že HPL Servis je len jedným z dodávateľov týchto médií, v sektore je možná adekvátna náhrada a Alpha medical v súčasnosti od HPL Servis tieto výrobky nenakupuje, ale obstaráva ich od iných dodávateľov.“), predmetnou koncentráciou nedochádza k hrozbe vylúčenia konkurentov laboratórií MEDIREX GROUP spolu s HPL v dôsledku obmedzenia alebo znevýhodnenia prístupu ku kultivačným médiám. 
- [...] obchodné tajomstvo podnikateľa HPL, objem dodávok kultivačných médií pre skupinu HPL

VI.	Záver 

176.	Vzhľadom na vyššie uvedené skutočnosti úrad zistil, že posudzovaná koncentrácia nevytvára alebo neposilňuje dominantné postavenie podnikateľov RB, HJL a JH, ktorého dôsledkom sú významné prekážky efektívnej hospodárskej súťaže na relevantných trhoch v oblasti poskytovania laboratórnych služieb SVaLZ. 

177.	Podľa § 33 zákona úrad listom číslo 3623/PMÚ SR/2012 zo dňa 23. novembra 2012 podal účastníkom konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ich, aby sa ústne alebo písomne vyjadrili k jeho podkladu a k spôsobu jeho zistenia, prípadne, aby navrhli jeho doplnenie.

178.	Účastníci konania sa k predmetnej výzve vyjadrili dňa 03.12.2012 listom zaevidovaným pod číslom 3700/2012, v ktorom uviedli, že nemajú žiadne pripomienky k podkladom rozhodnutia a navrhli doplnenie súvisiace s vyznačením obchodného tajomstva, ktoré bolo do tohto rozhodnutia zapracované.

179.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	JUDr. Erika Lovásová
						         poverená zastupovaním 
                                                             riaditeľa odboru koncentrácií		

Rozhodnutie sa doručuje:

HMG & PARTNERS, s.r.o,
Mgr. Ján Gajan, advokát a konateľ
Štefanovičova 12
811 04 Bratislava